Κλέβεις; Θαυμάζεις! Εξαιρετικά αφιερωμένο στους ……\nΕΙΔΗΣΕΙΣ ΕΚΛΟΓΕΣ 2019 ΘΕΜΑΤΑ\nΚλέβεις; Θαυμάζεις! Εξαιρετικά αφιερωμένο στους ……κλέφτες ιδεών, πληρωμένους και μη……\nApril 8, 2019 April 8, 2019 Editor 426 Views θαυμάζεις, κλέβεις, κλέφτες ιδεών\nΚλέβεις; Θαυμάζεις! Εξαιρετικά αφιερωμένο στους ……κλέφτες ιδεών\nΚλέβεις; Θαυμάζεις! Ένα πολύ ενδιαφέρον άρθρο της κ. Κατερίνας Χήναρη ( ιστοσελίδα Pillow Fights ) το οποίο είναι πάντα επίκαιρο. Πραγματεύεται την κλοπή ιδεών…….\nΚαθημερινά χιλιάδες άνθρωποι πέφτουν θύματα ληστείας ή κλοπής. Τσάντες, πορτοφόλια, σπίτια, αυτοκίνητα, κινητά, δεκάδες προσωπικά αντικείμενα περνούν απ’ τα χέρια των ιδιοκτητών τους στα χέρια κάποιων άλλων. Τα θύματα δικαιούνται να κινηθούν νομικά για να βρουν το δίκιο τους και φυσικά, να τιμωρηθεί ο κλέφτης.\nΥπάρχουν κι εγκλήματα που πληγώνουν το ίδιο κι όμως, ο δράστης μένει ατιμώρητος. Όσο κι αν νευριάζεις, όσο κι αν βγαίνεις απ’ τα ρούχα σου. Κλοπές που μένουν ατιμώρητες γιατί κανένας δε θεώρησε πως οι βλάβες που προκαλούν είναι σημαντικές ή πως ο θύτης οφείλει να πληρώσει για το κακό που σου ‘κανε.\nΤύποι που το έχουν στο αίμα τους να κλέβουν. Να οικειοποιούνται τον κόπο σου, τη δουλειά σου, τα όσα έκανες δικά σου. Τύποι που τους είναι πιο εύκολο να αρπάξουν κάτι δικό σου απ’ το να δημιουργήσουν κάτι δικό τους. Κι έτσι, βρίσκεσαι αντιμέτωπος με πολλά νεύρα να απορείς για το θράσος των ανθρώπων γύρω σου.\nΗ δημιουργικότητα είναι χάρισμα. Είναι δώρο για εκείνους που ξύνουν το κεφάλι τους και κατεβάζουν ιδέες. Δικές τους ιδέες. Κάθονται και το στύβουν άλλοτε με τις ώρες κι άλλοτε έρχονται θεόσταλτες σε μερικά δεύτερα. Λέγεται έμπνευση, προσωπικότητα. Είναι κτήμα τους κι ο καθένας θα έπρεπε να στέκεται στο δικό του κτήμα και να μη χώνεται σε χωράφια αλλουνού.\nΚατά συρροή κλέφτες. Κλέφτες ιδεών, μιμητές του χαρακτήρα σου, του τρόπου που μιλάς, που φέρεσαι, που κινείσαι. Γύπες της σχέσης σου, του συντρόφου σου, της φιλίας σου. Θέλουν πάντα αυτό που έχεις εσύ. Μια δουλειά, μια σκέψη, μια άποψη. Τον τρόπο που εκφράζεσαι, που αστειεύεσαι, που ντύνεσαι, που πορεύεσαι. Εθισμένοι να κυνηγούν τα ψίχουλα που άφησες πίσω. Κολλημένοι να έρχονται πάντα δεύτεροι, πίσω σου, να κοιτούν την πλάτη σου, να θέλουν να την πιάσουν και να περάσουν από πάνω της. Δεν μπορούν. Ποτέ δε θα μπορέσουν. Βλέπεις, γεννήθηκαν για να έρχονται δεύτεροι. Γεννήθηκαν αντίγραφα γιατί ποτέ δε θα μπορούσαν να ‘ναι πρωτότυπα.\nΤο ‘χει η μοίρα τους. Μην τους θυμώσεις. Είναι το μόνο που έχουν. Είναι το μόνο που ξέρουν. Δε γνωρίζουν πώς να σχηματίζουν δρόμους. Πατάνε πάντα σε χώματα πατημένα απ’ τα δικά σου πόδια. Λίγο δειλοί, λίγο φοβισμένοι, λίγο άχρωμοι κι άοσμοι. Εσύ είσαι το πρότυπο στα δικά τους μάτια. Εσύ είσαι αυτό που εκείνοι δε θα μπορούσαν ποτέ να γίνουν. Κι έπειτα, να η ζήλια, ο θυμός και η γνώση. Γνώση για το ό,τι εσύ τα κατάφερες καλύτερα, ό, τι άξιζες κάτι περισσότερο. Ακολουθεί η αποδοχή. Οφείλουν να παραδεχτούν πως σε θαυμάζουν. Κάτι απ’ τα κομμάτια της ζωής σου θα ήθελαν να ανήκει στη δική τους.\nΑρχίζουν να μιμούνται ό,τι μπορούν, όπως μπορούν. Να αγγίξουν λίγο από εκείνα που εσύ κατάφερες πρώτα. Να κλέψουν κάτι από τη δόξα, λίγο από την τύχη, κατιτίς από σένα. Θα αργήσεις να το καταλάβεις. Θα αγνοήσεις τα πρώτα σημάδια, θα αναφωνήσεις: «αποκλείεται», μέχρι που θα σιγουρευτείς πως τα χέρια του απέναντι κρατάνε κάτι που μοιάζει να ήταν δικό σου.\nΕκείνος που κλέβει δεν είναι απαραίτητα χειρότερος από σένα. Στα μάτια του, όμως, είσαι σίγουρα καλύτερος εσύ. Κι αυτό είναι από μόνο του η μεγαλύτερη επιβράβευση που μπορείς να πάρεις. Όσο και να εκπλαγείς, όσο και να νευριάσεις, πρέπει να ξέρεις πως αργά ή γρήγορα, θα έρθει το πλήρωμα του χρόνου κι ο καθένας θα πάρει αυτό που του αξίζει.\nΗ μεγαλύτερη τιμωρία ενός κλέφτη δεν είναι η κατακραυγή. Είναι η γνώση πως αυτό που έχει στην κατοχή του θα είναι πάντα κάτι κλεμμένο.\n← Παγκόσμια Hμέρα Yγείας σήμερα. Θέμα: «Υγεία για όλους»\nΠασχαλινό bazaar του συστήματος Ναυτοπροσκόπων Χολαργού το Σαββατοκύριακο! →


Άγριες Μέλισσες: Δεν πάει ο νους σας με τι ασχολείται η τηλεοπτική Δόμνα! | Gossip-tv.gr\nΆγριες Μέλισσες: Η Νεφέλη Κουλούρη ή αν προτιμάτε η Δόμνα από τη σειρά η οποία υποδύεται την αρραβωνιστικιά του Κωνσταντή, εκτός από ηθοποιός έχει και πολλά άλλα ταλέντα που δεν γνωρίζαμε.\nΣε πρόσφατη συνέντευξή της αποκάλυψε την ευρύτητα της καλλιτεχνικής της φύσης καθώς δεν έχει μόνο υποκριτική δεινότητα αλλά και πολλά άλλα ταλέντα. Πιο συγκεκριμένα, όπως θα διαβάσετε και στη συνέντευξη που έδωσε στο Τηλέραμα, είναι ποιήτρια αλλά ασχολείται και με τη μουσική.\nΜάλιστα έχει εκδώσει σε πολύ μικρή ηλικία και τη δική της ποιητική συλλογή. Διαβάστε τι αποκάλυψε παρακάτω:\n- Είναι αλήθεια ότι γράφεις και ποίηση;\n«Ναι, από πολύ μικρή, όχι συστηματικά, αλλά είναι ένας τρόπος έκφρασης για μένα».\n- Έχεις εκδώσει και ποιητική συλλογή;\n«Ναι, όταν ήμουν 10 ετών. Ένας φίλος του πατέρα μου είχε εκδοτικό οίκο κι έτσι συνέβη. Προέκυψε, ήρθε σαν ένα ωραίο δώρο. Από\nεκεί και πέρα, δεν έχω κάποιο άμεσο στόχο να εκδώσω καινούργια ποιητική συλλογή. Το κάνω για μένα, είναι κυρίως ένας τρόπος ψυχανάλυσης».\n- Μέσα σε όλα αυτά, ασχολείσαι και με τη μουσική.\n«Ναι, τραγουδάω, παίζω κιθάρα και λίγο πιάνο».\n- Ετοιμάζεις κάτι μουσικό αυτό το διάστημα;\n«Επειδή ο πατέρας μου είναι μουσικός και έχει ένα τεράστιο έργο πίσω του, το οποίο είναι ακόμη στα συρτάρια, μετά τον κορονοϊό με το καλό θα μπούμε στη διαδικασία να ηχογραφήσουμε κάποια ωραία κομμάτια».\n- Τι σε έχει πιέσει περισσότερο το διάστημα αυτό της πανδημίας;\n«Κάθε μορφή απαγόρευσης με πιέζει τρομερά. Σαφώς και υπακούμε στους κανόνες, σαφώς και πρέπει να το κάνουμε. Όταν πεθαίνουν 100 άτομα τη μέρα, οφείλουμε όλοι να προσέχουμε πάρα πολύ, πρωτίστως για εμάς, αλλά πέραν αυτού για τους γονείς μας, για τους παππούδες μας, για όλα τα άτομα που είναι σε πολύ πιο ευάλωτη θέση από εμάς. Από εκεί και πέρα, με πιέζει πάρα πολύ. Ειδικά στην πρώτη καραντίνα, όταν είπαν ότι δεν μπορούμε να βγούμε από το σπίτι, τρελάθηκα. Ήμουν και σε πολύ δύσκολη φάση, γιατί είχε σταματήσει το θέατρο, βρέθηκα άνεργη, κοιτούσα δύο μέρες το ταβάνι κι έκλαιγα, γιατί δεν ήξερα τι συμβαίνει».\n- Στη δεύτερη το αντιμετωπίζεις διαφορετικά;\n«Αυτήν την περίοδο μου λείπουν πάρα πολύ οι φίλοι μου, τους οποίους βλέπω μόνο μέσω skype, επειδή οφείλουμε να προσέχουμε πολύ και λόγω της δουλειάς. Είμαστε από τους πολύ τυχερούς που συνεχίζουμε γυρίσματα και γι' αυτό δεν πρέπει να είμαστε αγνώμονες. Μου λείπει πάρα πολύ το να βγω με τους φίλους μου για ένα ποτό ή για φαγητό. Πέραν όμως της στρεσογόνου κατάστασης αυτή την περίοδο, θεωρώ ότι δημιουργείται και μία τεράστια αγωνία για το τι μέλλει γενέσθαι όσον αφορά τις δουλειές μας και πώς θα πάνε γενικότερα τα πράγματα από εδώ και πέρα».\n- Τα φετινά Χριστούγεννα θα είναι μελαγχολικά;\n«Έπειτα από πολλά χρόνια θα είναι τα πρώτα Χριστούγεννα που δεν θα δουλεύω. Είτε στο θέατρο είτε στο εστιατόριο των γονιών μου, πάντα δούλευα, στην ενήλικη ζωή μου βέβαια».\n- Οπότε θα τα απολαύσεις.\n«Δεν ξέρω αν θα μπορέσω να είμαι με άτομα που θέλω να είμαι, οπότε θα είναι πολύ μουδιασμένα και περίεργα. Ελπίζω να χιονίσει γιατί μένω πολύ κοντά στο βουνό, μήπως φτιάξω κανέναν χιονάνθρωπο, σαν παιδί κι εγώ να περάσω καλά».\n- Ποια είναι η ευχή σου για τα φετινά Χριστούγεννα;\n«Εύχομαι σε όλο τον κόσμο πρωτίστως υγεία, όλα τα άλλα έπονται. Να έχουμε υπομονή, επιμονή και να μη σταματάμε να ονειρευόμαστε και να κάνουμε σχέδια».


ΕΛΛΗΝΩΝ ΕΚΚΛΗΣΙΑ: Μάχη Μαραθώνα: Οι Έλληνες ενάντια στη μεγαλύτερη στρατιωτική δύναμη της εποχής\nΜάχη Μαραθώνα: Οι Έλληνες ενάντια στη μεγαλύτερη στρατιωτική δύναμη της εποχής\nΩς γνωστόν, ο μαραθώνιος οφείλει το όνομά του στην ιστορία ενός Έλληνα αγγελιαφόρου, του Φειδιππίδη, τον οποίο είχε στείλει ο στρατηγός Μιλτιάδης να αναγγείλει τα χαρμόσυνα νέα της νίκης κατά των Περσών.\nΠιο συγκεκριμένα, πολύ πριν οι 300 Σπαρτιάτες ανακόψουν τον Πέρση βασιλιά Ξέρξη Α΄ στις Θερμοπύλες, οι Έλληνες αντιστάθηκαν στη μεγαλύτερη στρατιωτική δύναμη εκείνης της εποχής, συμβάλλοντας έτσι στη διασφάλιση της δημοκρατίας στα πρώτα της χρόνια.\nΟ Ξέρξης είχε εξάλλου κληρονομήσει το φλογερό πάθος του να υποτάξει την Ελλάδα από τον πατέρα του, Δαρείο Α΄. Το εκστρατευτικό σώμα που έστειλε ο Δαρείος το 492 π.Χ. προέλαυνε στην ηπειρωτική Ελλάδα, πολιορκώντας κάθε ελληνικό νησί και πόλη που συναντούσε. Ο στόλος και ο στρατός που είχε στείλει ο Δαρείος ήταν τεράστιος. Σύμφωνα με τον Ηρόδοτο, περιλάμβανε 600 τριήρεις που μπορούσαν να μεταφέρουν μια πολεμική δύναμη μεταξύ 25.000 και 100.000 ανδρών.\nΟι Έλληνες πρώτη φορά αντιμετώπιζαν μια δύναμη σε τέτοια κλίμακα και, καθώς η είδηση άρχισε να φτάνει στην ενδοχώρα σε συνδυασμό με τα νέα για την κατάπνιξη της ιωνικής επανάστασης, ο φόβος και η ανησυχία εντάθηκαν. Αν οι δυνάμεις της πανίσχυρης Περσίας έφταναν έξω από τις πύλες της Αθήνας, το πρότυπο πολίτευμα που στηριζόταν στη λαϊκή βούληση θα χανόταν οριστικά. Το όνειρο της δημοκρατίας θα συντριβόταν κάτω από το πέλμα του Δαρείου. Το 490 π.Χ. οι εισβολείς, με επικεφαλής τους στρατηγούς Δάτη και Αρταφέρνη, τον αδελφό του Δαρείου, είχαν θέσει τα νησιά των Κυκλάδων υπό περσικό έλεγχο, είχαν πολιορκήσει και λεηλατήσει την Ερέτρια, και κατευθύνονταν προς την Αθήνα.\nΟ Δαρείος επιθυμούσε διακαώς να τιμωρήσει την Αθήνα επειδή είχε βοηθήσει τους επαναστατημένους Ίωνες και γενικότερα είχε προ βάλει αντίσταση στις επεκτατικές βλέψεις της Περσίας στη δύση. Η ενδεχόμενη κατάληψη της Αθήνας θα επικύρωνε συνεπώς αδιαμφισβήτητα την επιτυχία της εκστρατείας. Μετά την ολοκληρωτική καταστροφή της Ερέτριας, ο Δάτης γεμάτος ενθουσιασμό έβαλε πλώρη για την Αθήνα.\nΟ Δάτης επέλεξε τον κόλπο του Μαραθώνα για να αποβιβάσει τη δύναμη εισβολής του. Βρισκόταν κοντά στην κωμόπολη του Μαραθώνα, 40 χιλιόμετρα από την Αθήνα. Ως απάντηση, οι Αθηναίοι έστειλαν 10.000 άνδρες. Ένας από τους στρατηγούς αυτού του στρατιωτικού σώματος ήταν και ο Μιλτιάδης, ο πιο έμπειρος από όλους, καθώς ήταν ο μόνος που στο παρελθόν είχε πολεμήσει εναντίον των Περσών. Το σχέδιο των Αθηναίων προέβλεπε την αναχαίτιση του περσικού στρατού στον Μαραθώνα και τη διακοπή της προέλασής του.\nΗ περικεφαλαία του στρατηγού Μιλτιάδη\nΠαράλληλα ζητήθηκε η συνδρομή της Σπάρτης, προ κειμένου οι συνασπισμένες δυνάμεις των δύο πόλεων να εξοντώσουν τους εισβολείς. Όταν ο Μιλτιάδης έφτασε στον Μαραθώνα, έθεσε γρήγορα το ελληνικό σχέδιο σε εφαρμογή, αποκλείοντας τα περάσματα διαφυγής και προετοιμαζόμενος για την περσική επίθεση. Για πέντε μέρες οι Πέρσες δεν επιτίθονταν κι αυτό προβλημάτιζε τον Μιλτιάδη και τους στρατηγούς του.\nΔεν γνώριζαν επίσης αν κάθε μέρα που περνούσε έφερνε πιο κοντά τα σπαρτιατικά στρατεύματα ενίσχυσης. Δεν έχουν καταγραφεί οι λόγοι για την αναβλητικότητα που επέδειξε ο Δάτης. Πολύ πιθανόν είναι να συνδέεται με τον τρόπο χρησιμοποίησης του ισχυρότατου περσικού ιππικού. Το σίγουρο είναι ότι στον Μαραθώνα παρατάχθηκε μικρό μέρος του περσικού ιππικού και ότι κάτι συνέβη την πέμπτη μέρα του αδιεξόδου.\nΔεν είναι γνωστό αν ο Μιλτιάδης συνειδητοποίησε ότι χωρίς το ιππικό οι Πέρσες ήταν ευάλωτοι σε μια κατά μέτωπο επίθεση και αποφάσισε να κινηθεί εναντίον τους ή αν ο Δάτης κουράστηκε να περιμένει και πίεσε για επίθεση. Την πέμπτη μέρα πάντως οι Έλληνες επιτέθηκαν εναντίον του εχθρού μαζικά και αιφνιδιαστικά, διασπώντας τις αδύναμες πτέρυγες των Περσών και κυκλώνοντας το κέντρο τους.\nΠράγματι, αν και υστερούσαν αριθμητικά δυο προς έναν, οι Έλληνες κατάφεραν μια αποφασιστική νίκη. Η ήττα των Περσών στον Μαραθώνα ήταν τεράστια. Ενώ οι Αθηναίοι περίμεναν ότι οι Πέρσες θα ανασυντάσσονταν για να επιτεθούν στην Αθήνα, εκείνοι ήταν τόσο καταβεβλημένοι από τη μάχη ώστε αναγκάστηκαν να επιστρέψουν κατευθείαν στην Περσία, προκαλώντας την οργή του Δαρείου Α΄ και δίνοντας το έναυσμα για τη δεύτερη περσική εισβολή στην Ελλάδα, την οποία επιχείρησε ο Ξέρξης μετά τον θάνατο του πατέρα του.\nΑναρτήθηκε από ιωαννης στις 9:31 μ.μ.\nΕτικέτες ΒΙΝΤΕΟ - ΕΘΝΙΚΑ, ΕΘΝΙΚΑ - ΙΣΤΟΡΙΑ


Θέματα ημερήσιας διάταξης της συνεδρίασης του Δ.Σ. της Ε.Σ.Σ.Θ.-Χ. της 02/01/2017 | ΕΝΩΣΗ ΣΚΑΚΙΣΤΙΚΩΝ ΣΩΜΑΤΕΙΩΝ ΘΕΣΣΑΛΟΝΙΚΗΣ-ΧΑΛΚΙΔΙΚΗΣ\n← Συμπληρωματική Γενική Προκήρυξη Περιφερειακών Ομαδικών Πρωταθλημάτων Ε.Σ.Σ.Θ.-Χ. 2017\nΕυχές από το Δ.Σ. της Ε.Σ.Σ.Θ.-Χ. →\nΘέματα ημερήσιας διάταξης της συνεδρίασης του Δ.Σ. της Ε.Σ.Σ.Θ.-Χ. της 02/01/2017\nPosted on Δεκέμβριος 31, 2016\tby savvas57mavro\nΑπό το το συγκροτηθέν εχθές 30/12/2016 σε σώμα νέο Δ.Σ. της Ε.Σ.Σ.Θ.-Χ (μετά τις εκλογές της 28/12/2016), γνωστοποιούνται τα θέματα ημερήσιας διάταξης της μηνιαίας τακτικής του συνεδρίασης της 02/01/2017 που είναι:\n1. Ειδικός Συνεργάτης Ε.Σ.Σ.Θ.-Χ.\n2. Τροποποίηση και επιβεβαίωση Αγωνιστικού Προγραμματισμού Α’ Εξαμήνου 2017\n3. Ανακοινώσεις – Γενικά Θέματα\nThis entry was posted in Τ.Ε.Δ. Ε.Σ.Σ.Θ.-Χ, Uncategorized. Bookmark the permalink.


ιδεόστατο : Διήγημα : Στην Κίρκη συναντάς την ομορφιά!\nτης Άννας Δεληγιάννη - Τσιουλπά *\nΣάββατο βράδυ. Μια σκέψη με βασανίζει. Μόλις ξημερώσει να εκκλησιαστώ, γιατί τελευταία τα έχω παρατήσει όλα, ακόμα και τον Κυριακάτικο εκκλησιασμό. Σηκώνομαι, κάνω δυο βήματα, γυρίζω πίσω και ναι, πήρα την απόφαση θα πάω, γι αυτό κατευθύνομαι στη ντουλάπα μου. Στα γρήγορα τακτοποιώ τα ρούχα και –δεν έχω και πολλά περιθώρια- πάω για ύπνο.\nΜε την ανατολή του ήλιου πετάγομαι από το κρεβάτι και φωνάζω .Φύγαμε! Πάμε στην Κίρκη λέω στο Γιώργο κι η απάντηση :Κίρκη; Πάμε .Ήμουν βέβαιη για τη συγκαταβατικότητά του, ουδέποτε μου χάλασε χατίρι.\nΣε λίγο αφήναμε πίσω το φιδωτό δρόμο και ανηφορίζαμε στην ομορφιά της ζωής .Ναι καλά ακούσατε, έτσι είναι, στην Κίρκη συναντάς την ομορφιά, σε παρασέρνει με τα μεθυστικά της αρώματα!\nΤα πανύψηλα δέντρα, μας υποδέχονταν με ένα ελαφρύ θρόισμα και τα μικρά δεν έμεναν αδιάφορα, λύγιζαν στα ρείθρα .\nΌσο πλησιάζαμε σκεφτόμουν πως πριν λίγο καιρό είχα έρθει και είχα κατενθουσιαστεί από τα χρώματα του τοπίου.\nΔεν ξέρω, νομίζω ότι η μάγισσα Κίρκη με άγγιξε με το ραβδί της. Αχαλίνωτη επιθυμία, πάθος και πόθος και ευωδιά προσευχής απ’ τ’ αγριολούλουδα .Καθώς ανασαίνει η μέρα και ψηλώνει ο ήλιος, η καρδιά μου πλημμυρίζει από ευτυχία.\nΔεν μας πήρε πολύ αν και είχα λίγη αγωνία-πάντα αγωνιώ να φτάσω-να προλάβω ν’ ακούσω τη θεία λειτουργία, αλλά ο σοφέρ τα κατάφερε πράγμα που δεν πετυχαίνω εγώ και σα τύχει, γέρνω σε κανένα χαντάκι.\nΜπήκαμε στην εκκλησία έριξα λοξές ματιές και είδα ότι αρκετοί γνώριμοι ήταν εκεί. Η καλοσύνη τους, κάθε φορά, απλώνεται τόσο σπάταλα που την εισπράττεις.\nΟ παπάς, ο ψάλτης και άκουσον, η ψάλτης, μια κυρία με εξαιρετική φωνή στο ψαλτήρι, για να σημάνει της καρδιάς το σήμαντρο στην αλλαγή του τυπικού. Δεν έχει σημασία η πρώτη και στερνή φορά, παρά η ταύτιση με τον εαυτό που πάμε να χάσουμε. Το σπάνιο σου δίνει μια ευκαιρία να σκεφτείς ότι σε αυτή τη ζωή έχεις κάποιον σκοπό που προσδίδει και νόημα! Γιατί, δεν είμαστε καθαροί και διάφανοι, σαν τις σταγόνες της βροχής!\nΠαρατηρώ το τέμπλο .Οι εικόνες φαίνονται παλιές και βέβαια κάτω από τη μεγάλη εικόνα υπάρχει και μια μικρή προφανώς για να μπορεί όποιος θέλει να προσκυνήσει.\nΗ ματιά μου καρφώνεται στη μικρή εικόνα του Αγίου Γεωργίου όπου εικονίζεται ο Άγιος όρθιος, χωρίς άλογο .Τώρα γιατί το λέω γιατί χτες αναρωτιόμουνα ποιανού αγίου το όνομα έχει η εκκλησία και είδα στον ύπνο μου τον Άγιο, όρθιο όπως την εικόνα που μου έφερε δώρο ο φίλος μας ο Λευτέρης, ευλογημένο το χώμα που τον σκέπασε!\nΈκπληξη και μαγεία ως πνευματική εγρήγορση! Σκέφτομαι ευχάριστα, ότι σήμερα, θα περάσω τη μέρα μου στην αγκαλιά μιας «μάγισσας», ότι θα γυρίσω τα μάτια μου στις άκρες για να χορτάσω φωτερό πράσινο, ότι θα προσκυνήσω νοερά τον Άγιο Δημήτριο, την Αγία Ειρήνη, την Αγία Παρασκευή, τον Άγιο Αθανάσιο, τον Προφήτη Ηλία, τον Άγιο Νεκτάριο.\nΘρησκεία, και η μαγεία παρούσα σε κάθε θρησκεία, για το καλό.\nΛεύτερη, επιτέλους, η σκέψη σαν πουλί πετάει από τη μια κορφή στην άλλη. Λεύτερες και οι αισθήσεις θαρρείς θεριεύουν, ναι λειτουργούν και εισπράττω την ευλογημένη δροσιά που φέρνει ο αγέρας, όταν ο ήλιος θα κρυφτεί για λίγο στα σκόρπια σύννεφα.\nΑνηφορίζω, ακολουθώντας τους φιλόξενους κατοίκους. Ξέρω πού θα καθίσουν και στέκομαι για λίγο .Τώρα ζω, ζω πραγματικά χωρίς το άγχος που μου προσδίδεις καθημερινά πολυάνθρωπη πόλη .Ζω και μπορώ να ρίξω κι ένα δάκρυ, γιατί Κύριε ο κόσμος Σου, σκόρπισε τα αγαθά, κατέστρεψε τη γη του κι έμειναν τούτες οι γωνιές παρθένες και απείραχτες απ’ την επέλασή του.\nΦίλοι μου, προχωρήστε και το βήμα σας αυξάνει το συναίσθημα γιατί νιώθω πως σήμερα για άλλη μια φορά με χίλιους τρόπους απολαμβάνω έναν περίπατο. Σα βάλσαμο στην καρδιά, σαν τραγούδι απ’ τη δροσιά των φύλλων, σαν ομορφιά που σε τυλίγει, σαν απελευθέρωση δυνάμεων!\nΉλιος, φως, ηρεμία και ξεκούραση .Ω, πόσο τα έχουμε ανάγκη αυτά τα αγαθά, πιότερο κι απ’ την τροφή.\n-Θέλω να σου χαρίσω τούτο το λευκό κρινάκι είπα στο Γιώργο, γιατί αυτή η κίνηση δείχνει το κατορθωτό, ότι τώρα, μπορώ να σου δώσω το λουλούδι της Κίρκης!\n-Γιατί αλλιώς τι θα ήταν!\n-Του ανθοπωλείου, ραντισμένο μαζί με όλα τα νεκρολούλουδα που περιμένουν στα βάζα πότε θα τα τραβήξει, έναντι αμοιβής, το χέρι του ανθοπώλη.\n-Ζεις το όνειρό σου, μου απάντησε.\n-Ναι βρήκες τη σωστή φράση, το όνειρό μου! Μεγάλο πράγμα να ονειρεύεσαι με ολάνοιχτα μάτια! Να, όπως ο Αλέξανδρος που ονειρεύεται και συγκεντρώνει τη μαγεία σε ένα βιβλίο και σ’ ένα άλλο γιατί τα χωριά μας, που εμείς οι μοντέρνοι αστοί εγκαταλείψαμε, μας μιλούν, φτάνει να τα αφουγκραστούμε.\nΠολλές οι σκέψεις αλλά η παρέα με περιμένει .Σήμερα θα πιούμε λίγο κρασάκι ή τσιπουράκι θα γευτούμε και μεζεδάκια που γίνονται πιο νόστιμα από την επιθυμία της εξυπηρέτησης, όπως τότε το ΄94 που τρέχαμε τις Κυριακές να πιάσουμε τραπέζι και οι σούβλες άφηναν την κνίσα να ικανοποιήσει τις μύτες των θεών, των μαγισσών και των νυμφών.\nΌσο για τον Αλέξανδρο, θα του αφιέρωνα τους στίχους από ένα ποίημά μου που νομίζω πως του πάνε γάντι και δένουν τη φιλία μας έτσι όπως θέλησε να μας ενώσει σε μια παρέα η Κίρκη, η «μάγισσα», με το ραβδί της .\nΞεθάρρεψα θαρρείς την ώρα εκείνη\nπου είδα του ονείρου μου εικόνα,\nν’ ανθοβολεί σ ’έναν ολόδροσο λειμώνα!\nΑχνόφεγγε στα χέρια σου η Κίρκη,\nκαρπός του πόθου σου, βιβλίο φωτεινό,\nσαν ευλογία ήρθε και σε μένα\nπου ήθελα, να ξανανιώσει το χωριό.\nΑκόμα υφαίνεις σε ολοπλούμιστο αργαλειό,\nσελίδες αλησμόνητες την κάθε μέρα,\nκαι οι θύμησες χρυσές κλωστές,\nπου φέρνει στις σαΐτες σου\nη τύχη η απλοχέρα.\nΟ Αλέξανδρος! Σε λίγο θα τον συναντήσω, όπως κι άλλες φορές για να πούμε, τόσα που έχουμε για το χωριό και όχι μόνο. Εκείνος θα πάρει στα χέρια του το τσιπουράκι, θα κοιτάξει μέσα στο διάφανό του, κάτω στον πάτο του ποτηριού και ναι, θα σκεφτεί, τον ξέρω καλά :τι άλλο να προσθέσω στο βιβλίο μου για την Κίρκη!\nΑνηφόρισα, ανηφόρισα και έφτασα στο ταβερνάκι. Η παρέα μέσα με περιμένει. Ο Γιώργος έχει ήδη καθίσει, έτσι όπως το φανταζόμουνα, σε θέση ιδανική, που να του επιτρέπει ν’ αγναντεύει πέρα, πάντα του άρεσε τ’ αγνάντεμα, αμίλητο και ερευνητικό συνάμα. Ευτυχώς που τα παράθυρα, σου επιτρέπουν την, από απόσταση, περιήγηση προς τους λόφους των μικρών εκκλησιών, με αυτήν προς τις πεταλούδες και τη Μαυρόπετρα.\nΈνας χώρος απέραντος, με τα ανοιχτοπράσινα και βαθυπράσινα χρώματα που ανάλογα με την εποχή θα τα δεις να εναλλάσσονται στην παλέτα της φύσης, θειαφένια, κεχριμπαρένια, πυρόξανθα και καφετιά, πλην όμως καλόθωρα, γιατί η καθαρότητα της ατμόσφαιρας σου τα δίνει όλα, σαν πίνακες τεράστιους, ανυπόγραφους μεν, αλλά με την υπογραφή Εκείνου, που όρισε κι εμάς να βρισκόμαστε τώρα εδώ και να τα απολαμβάνουμε.\nΤελικά, το να αγαπήσεις έναν τόπο δεν είναι θέμα καθαρά προσωπικό ή δεν είναι μόνο δικό σου. Υπάρχουν άλλοι, αστάθμητοι παράγοντες που έρχονται αρωγοί, σε αυτή σου την επιλογή, όπως η παρέα, εύθυμη, γλεντζέδικη και φιλική, σου δίνει τα υπόλοιπα κομμάτια του παζλ της αγάπης σου γι αυτόν.\nΗ παρέα μας λοιπόν, να κι ο άλλος Αλέξανδρος, ο μικρός θα έλεγα, ο πρόεδρος του τοπικού συλλόγου.\nΌρθιος, αεικίνητος, πάλι θα δημιουργήσει γύρω μας ένα περιβάλλον, ποιητικό, ενδιαφέρον. Έχει συγκεντρώσει φωτογραφικό υλικό από το Γιώργο, τον Βασίλη, τον Πέτρο, τους συγχωριανούς τέλος πάντων, για να το δώσει στον Αλέξανδρο κι εκείνος, θα καθίσει να υφάνει κι άλλες, κι άλλες μεστές σελίδες, στον αργαλειό της συγγραφής.\nΈχει ενδιαφέρον και τούτη η μέρα! Ο Σταύρος γεύεται το Κιρκαλιώτικο τσίπουρο για να συνεχίσει την κουβέντα περί αρχαιολογίας, αρχαιολογικής καλλιτεχνίας περισσότερο, γιατί ένα πέτρινο μανιτάρι για παράδειγμα, μια κόγχη, ένας λαξευτός τάφος, προσιδιάζουν περισσότερο στην καλλιτεχνία και, λόγω παλαιότητας, προσελκύουν το έμπειρο μάτι ενός αρχαιολόγου.\nΗ μέρα σώνεται και το ενδιαφέρον αμείωτο. Έφτασαν και στα χέρια μου οι φωτογραφίες του προέδρου.\nΔιαπιστώνω πως και τούτη τη στιγμή τα τελευταία μου διαβάσματα, πέφτουν στο μυαλό μου σαν την πέτρα στη λίμνη κι αναταράζουν τη σκέψη μου !Τι συμβαίνει άραγε ;Ξαφνικά ηρεμώ .Μια ανείπωτη αγαλλίαση διατρέχει τους νευρώνες μου. Φοράω τα πρεσβυωπικά μου γυαλιά .\nΣτην πρώτη φωτογραφία ο θείος μου, ο αδελφός της μάνας μου, ποζάρει με μαύρα γυαλιά ηλίου, με τους Κιρκαλιώτες συναδέλφους του.\nΕ, τώρα τι να πω, πως με ακούμπησε πάλι η «μάγισσα» με το ραβδί της;\nΌσο η Κούλα, η Χρύσα, η Δώρα, η Βάσω, η Ελένη, η Μαρία, οι γυναίκες της παρέας, φέρνουν στα χέρια τους μία-μία τις φωτογραφίες, αναγνωρίζουν τα πρόσωπα, καταθέτουν πληροφορίες για τα μεταλλεία της Κίρκης και σχολιάζουν την εποχή, εγώ φέρνω στο μυαλό μου ό,τι διάβασα για να καλυτερεύσω τη ζωή μου και συνάμα και τη ζωή των άλλων που σχετίζονται ή όχι με εμένα!\nΝα επιμένεις θετικά, να λες ευχαριστώ, να αποδίδεις ευγνωμοσύνη στο συνάνθρωπο !Αυτά συγκράτησα, αυτά σαν μαγικό μυστικό από τα βιβλία που διάβασα, και είναι πράγματι πολύ χρήσιμο εργαλείο, στην επέμβαση για αφαίρεση της κακίας και του μίσους, του φθόνου και της ζήλειας που κρυφά ή φανερά τρέφουμε για τον άλλον και τρώνε τα σωθικά μας.\nΣώνεται η μέρα εδώ, στην ομορφιά της ζωής, και τα συναισθήματα πλημμύρισαν την ψυχή μου.\nΤο αισθάνομαι τούτη την ώρα του δειλινού και θα το πω. Ευχαριστώ το Γιώργο και τον ευγνωμονώ, γιατί με την αμέριστη συμπαράστασή του, με την μεγαλοψυχία του και χάρη στην απέραντη καρτερικότητά του, είμαι σήμερα εδώ.\nΕυχαριστώ το Θεό που μου έδειξε ακόμη έναν καλό δρόμο, της Κίρκης, στον οποίο πορεύομαι με τους υπέροχους πραγματικά κατοίκους της.\nΕσύ, να μ’ αγαπάς να με μαγεύεις πιότερο, όσο ο χρόνος θα διαβαίνει\nΠανέμορφη, αξέχαστη γλυκιά, με τον αιθέριο σου χιτώνα τυλιγμένη.\n* Η Άννα Δεληγιάννη - Τσιουλπά, γεννήθηκε στη Σαμοθράκη.Σπούδασε Ελληνική Φιλολογία στο ΑΠΘ. Είναι ποιήτρια, συγγραφέας, αρθρογράφος και κριτικός λογοτεχνίας. Ζει μόνιμα στην Αλεξανδρούπολη. [ e-mail ]


Mythic® Gel - BASF Professional & Specialty Solutions Greece\nΕνα οικονομικό και αξιόπιστο δόλωμα για τις κατσαρίδες.\nνέος δολωματικός τρόπος σύλληψης των κατσαρίδων\nαποδεδειγμένη, υψηλή ποιότητα τζελ\nυψηλός αποτελεσματικός έλεγχος της μόλυνσης\nανταγωνιστική τιμή και ιδανικό για καθημερινή χρήση\nΕφαρμόζεται σε μικρές επιφάνειες, σε στοχευμένα μέρη και είναι ιδανικό για χρήση σε ρωγμές και σε σχισμές, μειώνοντας έτσι την ποσότητα του χημικού που χρησιμοποιείται.\nΥψηλή αποτελεσματικότητα ελέγχου\nτο MythicⓇ Gel κατορθώνει μειώσεις των κατσαρίδων έως και 50% μια μέρα μετά την επέμβαση και 90% συνολικό έλεγχο μέσα σε μια εβδομάδα.\nΑποτελεσματική χρήση για μέγιστη απόδοση\nΤο MythicⓇ Gel περιέχει 0.4 % chlorfenapyr σε ενα πολύ εύγευστο, ελκυστικό και σταθερό δόλωμα.\nΠρομηθεύεται σε δοχεία των 30g, όπου το καθένα είναι επαρκές για την παραγωγή περισσότερων από 300 δολώματα των 0.1g και επέμβαση σε 300m² μολυσμένη επιφάνεια.\nΣυνίσταται εφαρμογή ανάλογα με τον τύπο της κατσαρίδας και το επίπεδο της μόλυνσης. Παρακαλείσθε να ακολουθείτε τις οδηγίες χρήσης που αναγράφονται στην ετικέτα.\nΟ καθαρισμός των επιφανειών πριν την επέμβαση θα βελτιώσει την αποτελεσματικότητα του MythicⓇ Gel ελαχιστοποιώντας τις πηγές τροφοδοσίας των κατσαρίδων.\nΑπωθητικά εντομοκτόνα δεν θα πρέπει να χρησιμοποιούνται κατα την εφαρμογή δολωμάτων.\nΤο MythicⓇ Gel έχει ελκυστική τιμή σε σχέση με άλλα προϊόντα που είναι πρωτοπόροι στην αγορά και άλλα προϊόντα σε μορφή τζελ. Κυρίως οσον αφορά την ποιότητα και την αποτελεσματικότητα.\nΗ ανταγωνιστική του τιμή ανα σωλήνα το καθιστά εξαιρετικά οικονομικό και του προσδίδει πλεονεκτήματα από τη χρήση του ως ένα εργαλείο διαχείρισης αντοχής των δολωμάτων.\nΓια την ευκολότερη ενσωμάτωση σε πρόγραμματα, το MythicⓇ Gel μπορεί να εφαρμοστεί από το ίδιο μέσο εφαρμογής και με τον ίδιο αριθμό δολωμάτων όπως το GoliathⓇ Gel.\nΤο MythicⓇ Gel έχει εγκριθεί για οικιακή χρήση, εμπορική καθώς και βιομηχανική, αλλά και σε δημόσια κτίρια καθώς και σε αποθήκες τροφίμων, σε σημεία παραγωγής τους και σε περιοχές προετοιμασίας αυτών.\nΟι κατσαρίδες αποτελούν έναν από τους πιο σημαντικούς εχθρούς της υγείας των ανθρώπων, καθώς κουβαλούν μια τεράστια γκάμα ασθενειών.


Έρχεται η ταινία για την απαγωγή του Τζον Πολ Γκέτι\nΠρώτη καταχώρηση: Δευτέρα, 23 Οκτωβρίου 2017, 11:47\nΗ νέα ταινία του Ρίντλεϊ Σκοτ για την απαγωγή του Τζον Πολ Τζέτι θα κάνει πρεμιέρα στο κλείσιμο του ετήσιου φεστιβάλ του American Film Institute στο Λος Άντζελες τον επόμενο μήνα.\nΗ διευθύντρια του φεστιβάλ Ζακλίν Λιάνγκα δήλωσε σε ανακοίνωση ότι στις 16 Νοεμβρίου εκτός από τη νέα ταινία «All the Money in the World» που θα προβληθεί, θα τιμηθεί ο διάσημος διευθυντής για την μακρόχρονη καριέρα του.\nΣτην ταινία πρωταγωνιστεί ο Κέβιν Σπέισι στον ρόλο του παππού του Τζον Πολ Γκέτι και η Μισέλ Γουίλιαμς στον ρόλο της μητέρας του Γκέτι. Ο Μαρκ Γουόλμπεργκ συμπρωταγωνιστεί υποδυόμενος τον ρόλο του συμβούλου της οικογένειας κατά τη διάρκεια της δοκιμασίας.\nΗ ταινία θα προβάλλεται στις κινηματογραφικές αίθουσες στις Ηνωμένες Πολιτείες από τις 8 Δεκεμβρίου.\nΗταν το 1973 όταν ο 16χρονος εγγονός του μεγιστάνα του πετρελαίου Τζον Πολ Γκέτι, έπεσε θύμα απαγωγής στην Ιταλία όπου ζούσε με τη μητέρα του, η οποία έχοντας χωρίσει από τον σύζυγό της μεγάλωνε μόνη το γιο της δίχως την οικονομική βοήθεια της οικογένειας.\nΟι απαγωγείς ζήτησαν 17 εκατομμύρια δολάρια τα οποία ο παππούς Γκέτι αρνήθηκε να πληρώσει δηλώνοντας πως αν πληρώσει, τότε όλα τα μέλη της οικογένειάς του θα έπεφταν θύματα απαγωγής.\nΌταν οι απαγωγείς έστειλαν με το ταχυδρομείο ένα από τα αφτιά του δεκαεξάχρονου Πολ σε μια από τις εφημερίδες της Ιταλίας ζητώντας 3,2 εκατομμύρια προκειμένου να μην τον σκοτώσουν, ο Γκέτι δέχτηκε να πληρώσει μόνο 2,2 εκατομμύρια – καθώς τόσα μπορούσε να δικαιολογήσει στην εφορία ως έξοδα - και δάνεισε το υπόλοιπο ποσό στον γιο του με επιτόκιο 4%.\nΟ μικρός Γκέτι βρέθηκε ζωντανός σε ένα πρατήριο βενζίνης στην επαρχία της Ποτέντσα στις 15 Δεκεμβρίου του 1973.\nΕννέα από τους απαγωγείς συνελήφθησαν, μεταξύ των οποίων ένας ξυλουργός, ένας νοσοκόμος, ένα πρώην κατάδικος, ένας ελαιοπαραγωγός από την Καλαβρία αλλά και υψηλόβαθμα στελέχη της Ντραγκέτα.\nΔύο καταδικάστηκαν και φυλακίστηκαν. Οι υπόλοιποι αφέθηκαν ελεύθεροι λόγω έλλειψης στοιχείων.\nΤα χρήματα δεν βρέθηκαν ποτέ.\nΟ Τζον Πολ Γκέτι πέθανε στις 5 Φεβρουαρίου 2011 στα 54 του χρόνια μετά από μακροχρόνια ασθένεια που το είχε αφήσει παραπληγικό από υπερβολική δόση ναρκωτικών το 1981.\nΤελευταία ενημέρωση: Δευτέρα, 23 Οκτωβρίου 2017, 11:48\nΤζον Πολ Γκέτι


Τα καλύτερα ξενοδοχεία κοντά σε: Cabanas familia von Furstenberg\nΤα καλύτερα ξενοδοχεία κοντά σε: Cabanas familia von Furstenberg, Lago Puelo\nΞενοδοχεία κοντά σε: Cabanas familia von Furstenberg\nRuta 16, S/N | Lago Puelo, Lago Puelo 9211, Αργεντινή\nCabanas familia von Furstenberg: Διαβάστε κριτικές\nΦίλτροΣε οποιαδήποτε απόσταση από: Cabanas familia von Furstenberg\n15,0 χλμ. από Cabanas familia von Furstenberg\n16,2 χλμ. από Cabanas familia von Furstenberg\n74,7 χλμ. από Cabanas familia von Furstenberg\n16,1 χλμ. από Cabanas familia von Furstenberg


ΣΩΛΗΝΕΣ – FNK Steel Industries Ltd\nΗ FNK Steel Industries LTD αποτελεί ίσως τη μεγαλύτερη βιομηχανία παραγωγής σωλήνων σε ολόκληρο το νησί. Το εργοστάσιο είναι εξοπλισμένο με δύο μηχανές παραγωγής σωλήνων και χρησιμοποιούνται ανάλογα με τις καθορισμένες επιθυμητές διαστάσεις, που ορίζονται με βάση το πρόγραμμα παραγωγής. Μάλιστα, τον Ιούνιο του 2021, η εταιρεία έχει επενδύσει στην αγορά καινούργιας εξελιγμένης μηχανής με σκοπό την βελτίωση ποιότητας των προϊόντων και την ευελιξία παραγωγής μεγαλύτερων ποσοτήτων λόγω ανεπτυγμένης ταχύτητας.\nΗ διαδικασία παραγωγής χωρίζεται σε τέσσερα βασικά στάδια. Το πρώτο βήμα στηρίζεται στην κοπή της πρώτης ύλης στις απαραίτητες αναλογίες με σκοπό τη κατασκευή πασαμάνων ή σωλήνων στις καθορισμένες διαστάσεις. Στη συνέχεια, γίνεται η τροφοδοσία της πρώτης ύλης στην μηχανή, έπειτα από ένωση και συγκόλληση των ρολών για να ξεκινήσει η παραγωγή. Ο σχηματισμός των προϊόντων στηρίζεται στο σωστό στήσιμο των ράουλων της μηχανής που γίνεται από το έμπειρο προσωπικό του εργοστασίου και στον ορθό προγραμματισμό της μηχανής από το χειριστή. Μετά την κοπή των σωλήνων, πραγματοποιείται το τελευταία στάδιο της διαδικασίας που είναι η δεματοποίηση και η αποθήκευση.\nΓια τη παραγωγή μαύρων σωλήνων θερμής εξέλασης χρησιμοποιείται ποιότητα ύλης S235JR και για τα γαλβανιζέ προϊόντα χρησιμοποιείται ποιότητα DX51D. Επιπλέον, κατασκευάζονται σωλήνες με ορθογώνια, τετραγωνική και κυκλική διατομή σε μάκρος 6 μέτρα. Προσαρμογή στο μήκος γίνεται κατόπιν παραγγελίας.\nΒασικά πλεονεκτήματα παραγωγής σωλήνων αποτελεί:\nKατασκευή μεγάλης γκάμας διαστάσεων.\nΌφελος στο χρόνο κατασκευής και στο κόστος μεταφοράς.\nA) Σωλήνες Ορθογώνιας Διατομής\nΒ) Σωλήνες Τετράγωνης Διατομής\nC) Σωλήνες Κυκλικής Διατομής


ΣΧΕΔΙΟ ΔΙΚΑΙΗΣ ΑΝΑΠΤΥΞΙΑΚΗΣ ΜΕΤΑΒΑΣΗΣ (ΣΔΑΜ)… ΤΟΥ ΔΗΜΟΣΘΕΝΗ ΚΟΥΠΤΣΙΔΗ\nΣχετικά με την συζήτηση που έγινε στο Δ.Σ. του Δήμου Γρεβενών στις 24-11-2020 στην 23η Συνεδρίασή του.\nΚατ’ αρχήν ήτανε η πρώτη συνεδρίαση με τηλεδιάσκεψη με όλα τα προβλήματα του «πρωτάρη». Την πρόταση του Δημάρχου ψήφισαν οι 2 παρατάξεις που «συγκυβερνούν» και δεν ψηφίστηκε από τις 3 παρατάξεις που έχουνε 17 από 33 συνολικά συμβούλους, αλλά δεν ήτανε δυνατό σε όλους να συμμετέχουν.\nΈνα τόσο σοβαρό θέμα ήρθε στο Δ.Σ. προς συζήτηση 2 ημέρες πριν την συνεδρίαση του Περιφερειακού Συμβουλίου και αφού είχε τελειώσει η διαβούλευση\nΣτην τοποθέτηση μου «στηλίτευσα» την «στοίχιση» των 2 Δημάρχων της Π.Ε. πίσω από τον «κυβερνητικό» βουλευτή ο οποίος καταγγέλλει την Περιφέρεια και το Σχέδιο που ουσιαστικά το «τρέχει» η κυβέρνηση στην οποία συμμετέχει.\nΕίναι πρωτοφανές ο «κυβερνητικός» βουλευτής αντί να μπαίνει μπροστά και να ανοίγει τον δρόμο για την οποία διεκδίκηση του τόπου μας, να «αντιπολιτεύεται» τον εαυτό του και να κρύβεται πίσω από τους Αυτοδιοικητικούς.\nΤόνισα την ανάγκη συνεργασίας του Δήμου μας με την Π.Ε. και την Περιφέρεια.\nΕξάλλου ο ίδιος ο Περιφερειάρχης ο κ. Κασαπίδης και ο ίδιος ο Αντιπερειφερεάρχης ο κ. Γιάτσιος δεσμευτήκανε ενώπιον του Δημοτικού Συμβουλίου Γρεβενών ότι όλα τα χρηματοδοτικά εργαλεία της Π.Δ.Μ. θα λειτουργήσουνε συνολικά και συμπληρωματικά όσο αναφορά την ΙΣΟΡΡΟΠΗ ΑΝΑΠΤΥΞΗ στην Δ.Μ. χωρίς διακρίσεις και αποκλεισμούς.\nΟφείλουμε λοιπόν να καλέσουμε όλους τους φορείς του τόπου μας (ΤΕΕ, ΕΒΕ, ΕΑΣ, Αθλητικούς και πολιτιστικούς φορείς, Εργατικό Κέντρο κλπ.) ώστε να καταθέσουν τις προτάσεις τους ο καθένας στον Τομέα που εκπροσωπεί.\nΑυτό δεν το κάναμε μέχρι σήμερα και ο καθένας φορέας «κατά μόνας» κατέθετε προτάσεις που ενδεχομένως να ήτανε αλληλοσυγκρουόμενες.\nΔεν υπάρχουνε τεράστιες διαφοροποιήσεις σ’ αυτά που ενδεχομένως διεκδικούμε, οφείλουμε όμως να ιεραρχήσουμε προτεραιότητες.\nΌλοι διαχρονικά συμφωνούμε στα μεγάλα και τα διεκδικούμε, αλλά οφείλουμε συντονισμένα και με προτεραιότητες.\nΕπιγραμματικά: Ανάπτυξη ΕΧΚΒ, Ιαματικά Κιβωτού, Σιδηροδρομική Σύνδεση, σύνδεση Ε65 με Εγνατία στο Κηπουρειό κλπ.\nΑισθανόμαστε ιδιαίτερα Δικαιωμένοι για τα 2 καινοτόμα έργα που οραματιστήκαμε ως Νομαρχιακή Αυτοδιοίκηση και σχεδιάσαμε:\nΕκπαιδευτικό Αστρονομικό Πάρκο Όρλιακα και Κέντρο Παλαιοντολογίας Μηλιάς που είναι ψηλά στις διεκδικήσεις καθώς και η αναγκαιότητα για ΒΙΟΠΑ στα όρια του Δήμου Γρεβενών.\nΕπιμένουμε στην αγαστή συνεργασία με τον Περιφερειάρχη και τον Αντιπεριφερειάρχη Γρεβενών, τους οποίους και εμπιστευόμαστε.\nΔιετέλεσε Νομάρχης (2007-2010) και Δήμαρχος Γρεβενών (2011-2014).\nΜέλος του Εποπτικού Συμβουλίου ΚΕΔΕ 2014 έως σήμερα.\nΜέλος Ε.Ε. ΕΠΟ 2017 έως σήμερα.


ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ - Σελίδα 2\n#16 Θέμα: Απ: ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ Κυρ 15 Δεκ 2013 - 19:47\nΚωστη ...αντε με το καλο ..την παντρια !!! Σε Βλεπω με το Zundapp να κατεβαινεις ψαρακι - τσιτα τα γιαζια τη "Συγγρου" ...και απο πισω ..Το μεγαλο συννεφο της Αθηνας (τυφλα να εχουν τα τζακια !!)\nΕννοείς απο τα burn out που θα κάνει με το zundapp στις προσπεράσεις ε;;\n#17 Θέμα: Απ: ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ Κυρ 15 Δεκ 2013 - 19:47\nχαχααα, εικόνα Σουρεάλ τρελή, βαλε και ασπρομαυρο φόντο και εγινε πινακας για έκθεση!\nγμτ, 400 ευρω το δινει κ δε μπορω να το τσιμπήσω. πτν κρίσ'\nΜενιο το εργαλειο ειναι πύρδαυλος, μη γελας. εχει χόρσια σε λεω!\n#18 Θέμα: Απ: ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ Κυρ 15 Δεκ 2013 - 22:46\nΜενο....λαδακι 2τ ανακατεμενο στο τεποζιτο με τη βενζινη (βαλε και λιγο παραπανω για σιγουρια) ...και καταλαβαινεις τι θα βγαζει απο πισω ! " Μαλλια"..!!!\nΚωστη οπως τα λες θα ειναι σε ασπρομαυρο !\n#19 Θέμα: Απ: ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ Τετ 18 Δεκ 2013 - 0:25\nτο 1982 ή το 83 η zundapp ειχε βγάλει ενα 50cc που δεν το έπιανε κανένα πενηνταράκι της εποχής. Πολύ δυνατά μηχανάκια. Τότε κυκλοφορούσαμε με Garelly, Gillera, Piagio,Vespes, Honda mt50, floretes, Παπάκια και σκουτερ δεν θυμαμε να είχαμε εκεινη την εποχή.\n#20 Θέμα: Απ: ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ Τετ 18 Δεκ 2013 - 7:33\nμαλλον μιλας για το ks50. πυραυλακι κανονικο! το ανακατασκευαζουν τωρα σε γειτονικο φορουμ. πραγματι απιαστο. εχει δει ο τυπος λεει 12000 στροφες!!!\nSERVICE λαστιχα βίντεο λαδια τακακια εξατμισεις Ρελαντί Μπαταρία Manual μουσικη αστειες κρανος μπουζι φωτογραφίες καταναλωση 1100xx αστεια facebook αλυσιδα Αρκας 1100 Φώτα Αναρτήσεις motogp ζελατινα Θερμοκρασία


Σάββατο, 23 Αυγούστου 2014 00:10\nΠλήρης ημερών, σε ηλικία 107 ετών, πέθανε το βράδυ της Παρασκευής στο σπίτι του στη Θεσσαλονίκη ο φιλόλογος, ομότιμος καθηγητής της Φιλοσοφικής Σχολής του Αριστοτέλειου Πανεπιστημίου Θεσσαλονίκης Εμμανουήλ Κριαράς.\nΤο 1914 με την οικογένειά του εγκαταστάθηκε στα Χανιά της Κρήτης, όπου και τελείωσε τις γυμνασιακές του σπουδές. Το 1924 άρχισε τις σπουδές του στη Φιλοσοφική Σχολή του Πανεπιστημίου Αθηνών, από την οποία αποφοίτησε το 1929. Από το 1930 έως το 1950 εργάστηκε στο Μεσαιωνικό Αρχείο της Ακαδημίας Αθηνών, αρχικά ως συνεργάτης και από το 1939 ως διευθυντής.\nΤο 1938-1939 και το 1945-1948, ως διδάκτορας πλέον, φεύγει για μετεκπαίδευση στο Παρίσι, την πρώτη φορά στη βυζαντινολογία και τη δεύτερη στη συγκριτική γραμματολογία. Πήρε το διδακτορικό του δίπλωμα το 1938 από το Πανεπιστήμιο Αθηνών, με τη διατριβή «Μελετήματα περί τας πηγάς του Ερωτοκρίτου».\nΤο διδακτικό έργο του Εμμανουήλ Κριαρά διακόπηκε βίαια τον Ιανουάριο του 1968, όταν η Χούντα των Συνταγματαρχών αποφάσισε να τον απολύσει για τα δημοκρατικά του φρονήματα. Η απόλυσή του από το Πανεπιστήμιο τον έστρεψε με μεγαλύτερη αποφασιστικότητα στη σύνταξη του «Λεξικού της μεσαιωνικής ελληνικής δημώδους γραμματείας (1100-1669)».


Στο «σφυρί» δεινόσαυρος 155 εκατομμυρίων ετών | LiFO\n14.6.2019 | 21:27\nΈνας απολιθωμένος σκελετός δεινοσαύρου, ηλικίας 155 εκατομμυρίων ετών, βγήκε χθες σε δημοπρασία στο Παρίσι. Ο διπλόδοκος της Ιουρασικής περιόδου βγήκε στο σφυρί για 2 εκατομμύρια ευρώ αλλά δεν βρέθηκε αγοραστής, όπως μετέδωσε η Deutsche Welle.\nΜερίδα της επιστημονικής κοινότητας εκφράζει την αντίθεσή της για τη δημοπρασία που έλαβε χώρα στο ξενοδοχείο Intercontinental Paris Le Grand στο Παρίσι. Ο δεινόσαυρος 155 εκατομμυρίων ετών της οικογένειας των Διπλόδοκων πρόκειται για «εξαιρετικό δείγμα με σπάνια ίχνη δέρματος, όπως τονίζει ο ο Aguttes στην περιγραφή. Ο σκελετός του διατηρείται στο 90% και το κρανίο του σε ποσοστό 70%.\nΟ Skinny, είχε ανακαλυφθεί το 2012 και «συναρμολογήθηκε» το 2019 από το εργαστήριο Paleomoove Laboratory. Έχει ύψος 6,2 μέτρα και μήκος 12,93 μέτρα. Η βάση του είναι 1,5 μέτρα επί 3 μέτρα αλλά ο οίκος διαβεβαιώνει πως μπορεί να αντικατασταθεί και από πιο χαμηλό βάθρο.\nO Skinny δεν βρίσκονταν μέχρι πρότινος σε κάποια σκοτεινή και σκονισμένη αίθουσα ενός μουσείου, αλλά στον τερματικό σταθμό 5 του αεροδρομίου Χίθροου στο Λονδίνο. Σίγουρα αρχικά ξενίζει το γεγονός ότι κατά τη διάρκεια των τελευταίων ετών εκτός από μουσεία με αγοραστική δύναμη σε χώρες της Ανατολής υπάρχουν και ξενοδοχεία και εμπορικά κέντρα που δείχνουν να ενδιαφέρονται για την απόκτηση ενός αυθεντικού δεινοσαύρου.\nΤα πολύ σημαντικά ευρήματα πρέπει να παραμένουν σε κάθε περίπτωση στην ιδιοκτησία δημόσιων οργανισμών και απαραίτητη προϋπόθεση είναι βέβαια η προβολή τους μέσα από εκδηλώσεις για ενήλικες και παιδικά προγράμματα.\nΜε πληροφορίες από Aguttes και Deutsche Welle


Διακοσμητικοί καθρέφτες - 10 κομψές και πρακτικές ιδέες για το σπίτι σας\nΠώς να χρησιμοποιήσετε διακοσμητικούς καθρέφτες στην εσωτερική διακόσμηση Οι καθρέφτες πάντα αντιπροσώπευαν τον μυστικισμό και την αναγνώριση του εαυτού τους. Αποτελούν επίσης ένα πολύ δημοφιλές αντικείμενο ανάλυσης για φιλοσόφους και κοινωνιολόγους. Αναποδογυρίζετε τον κόσμο, δημιουργείτε μια νέα προοπτική και διπλή πραγματικότητα. Σήμερα όμως μιλάμε για διακοσμητικούς καθρέφτες και πώς μπορείτε να τους χρησιμοποιήσετε για να […]\nΠώς να χρησιμοποιήσετε διακοσμητικούς καθρέφτες στην εσωτερική διακόσμηση\nΟι καθρέφτες πάντα αντιπροσώπευαν τον μυστικισμό και την αναγνώριση του εαυτού τους. Αποτελούν επίσης ένα πολύ δημοφιλές αντικείμενο ανάλυσης για φιλοσόφους και κοινωνιολόγους. Αναποδογυρίζετε τον κόσμο, δημιουργείτε μια νέα προοπτική και διπλή πραγματικότητα. Σήμερα όμως μιλάμε για διακοσμητικούς καθρέφτες και πώς μπορείτε να τους χρησιμοποιήσετε για να σχεδιάσετε τα δωμάτιά σας.\nΑνάλογα με το γούστο σας και το μέγεθος του διαμερίσματός σας, σίγουρα θα εφαρμόσετε μερικές από τις σημερινές ιδέες. Η κύρια αρχή πίσω από τον καθρέφτη στην εσωτερική διακόσμηση είναι η ικανότητά του να συλλαμβάνει και να εκπέμπει φως. Υπάρχει επίσης το γεγονός ότι οι διακοσμητικοί καθρέφτες επεκτείνουν οπτικά το δωμάτιο και το κάνουν να φαίνεται πιο ευρύχωρο.\nΓια παράδειγμα, μπορείτε να κρεμάσετε έναν μεγάλο καθρέφτη τοίχου σε οποιαδήποτε περιοχή και να παρέχετε περισσότερο χώρο και φως. Παρακάτω μπορείτε να δείτε πώς λειτουργεί αυτό σε ανοιχτό σχέδιο. Η κατά τα άλλα καθόλου μικρή περιοχή πολλαπλασιάζεται, εξασφαλίζοντας έτσι περισσότερη ελευθερία και μια χαρούμενη ατμόσφαιρα στο περιβάλλον.\nΤα έπιπλα με καθρέφτη είναι αυτή τη στιγμή απόλυτη τάση\nΜε τέτοια έπιπλα καθρέφτη, εξασφαλίζετε ταυτόχρονα περισσότερη φωτεινότητα και ένα αδιαμφισβήτητο βλέμμα στο εσωτερικό σας. Ανεξάρτητα από τον τύπο επίπλων με επιφάνεια καθρέφτη που θα επιλέξετε, το αποτέλεσμα θα είναι σίγουρα εκπληκτικό. Δοκίμασέ το!\nΈξυπνη ιδέα DIY με μικρούς στρογγυλούς καθρέφτες\nΣας αρέσει κάτι πρωτότυπο που μπορείτε να δημιουργήσετε με τα χέρια σας; Λοιπόν, μπορείτε να το κάνετε αυτό με αυτόν τον ευφάνταστο διακοσμητικό καθρέφτη. Αποτελείται από μεμονωμένους στρογγυλούς καθρέφτες χειρός που έχουν κολληθεί μεταξύ τους. Αυτός είναι ένας πολύ καλός τρόπος για να δώσετε στον DIY καθρέφτη τοίχου σας οποιοδήποτε σχήμα θέλετε.\nΑν έχετε ψηλά ταβάνια στο σπίτι\nΕδώ έχετε την επιλογή είτε να κρεμάσετε τεράστιους τοίχους από το δάπεδο μέχρι την οροφή είτε να επιλέξετε έναν που μπορείτε να βάλετε σε μια συρταριέρα. Και στις δύο περιπτώσεις, το φωτεινό, διευρυνόμενο αποτέλεσμα επιτυγχάνεται ξανά πλήρως.\nΔιπλή κομψότητα στο μπάνιο\nΤέλος, εισάγετε λίγη περισσότερη αίγλη και πολυτέλεια στο μπάνιο σας! Γιατί να συνεχίσετε να αφήνετε τους ίδιους, βαρετούς καθρέφτες που κρέμονται στο μπάνιο; Επιλέξτε πλούσια διακοσμημένους μπαρόκ καθρέφτες, τους οποίους μπορείτε επίσης να ψεκάσετε με χρυσό χρώμα ή να έχετε μια αντίκα.\nΟ καθρέφτης σε μοντέρνα, μινιμαλιστικά έπιπλα κουζίνας\nΈχετε βαρεθεί το μονόχρωμο ή το παλιό πλακάκι της κουζίνας splashback; Τότε κάνε κάτι γι ‘αυτό! Τι λέτε για έναν ειδικό καθρέφτη; Όπως μπορείτε να δείτε παραπάνω, αυτό μοιάζει με μια εξαιρετικά δροσερή ιδέα.\nΚρεμάστε έναν διακοσμητικό καθρέφτη ακριβώς πάνω από το νεροχύτη της κουζίνας\nΑν έχετε σκούρα κουζίνα ή αν δεν έχετε παράθυρο, ο καθρέφτης είναι και πάλι η καλύτερη λύση. Τοποθετήστε έναν τοίχο καθρέφτη ακριβώς πάνω από το νεροχύτη της κουζίνας. Με αυτόν τον τρόπο πιάνετε το φως και ταυτόχρονα μπορείτε να επικοινωνείτε πολύ καλύτερα με τον επισκέπτη σας ενώ χαλαρώνετε και πλένετε τα πιάτα σας.\nΠοιος είπε ότι μπορείτε να δημιουργήσετε τοίχους κολάζ μόνο με φωτογραφίες?\nΑυτό δεν ισχύει καθόλου. Δοκιμάστε το με διακοσμητικούς καθρέφτες. Μπορείτε να δημιουργήσετε ένα σχέδιο τοίχου σε οποιοδήποτε δωμάτιο. Είναι καλύτερο να βρείτε καθρέφτες διαφορετικών μεγεθών αλλά του ίδιου στυλ και χρώματος.\nΟλοκληρώστε τη συλλογή εικόνων σας στον τοίχο με έναν διακοσμητικό καθρέφτη\nΈνα τέτοιο συμπλήρωμα λειτουργεί συχνά απροσδόκητα και κάνει τη μεγάλη διαφορά. Μπορείτε να πειραματιστείτε με το μέγεθος και το σχήμα όπως θέλετε.\nΜην ξεχνάτε τον εξωτερικό χώρο\nΈνας διακοσμητικός καθρέφτης μπορεί επίσης να κάνει τη μεγάλη διαφορά εδώ. Είτε πρόκειται για κήπο, μπαλκόνι ή βεράντα, η διακόσμηση με καθρέφτη είναι πάντα ευπρόσδεκτη.\nΈχετε ήδη την προσωπική σας λύση διακόσμησης με έναν καθρέφτη στο μυαλό σας; Ελπίζουμε να βοηθήσαμε σε αυτό.\n15 geriausių greito ir paprasto „Mehndi“ dizaino su vaizdais


Η Meizu, κυκλοφόρησε πρόσφατα το νέο της κινητό στην premium-middle κατηγορία το Meizu X8. To συγκεκριμένο smartphone είναι το πρώτο τηλέφωνο της εταιρίας με εγκοπή και πλήρη οθόνη και είχε καλή ανταπόκριση από το αγοραστικό κοινό. Δυστυχώς φαίνεται ότι αντιμετωπίζει ένα θέμα με την ποιότητα κλήσεων.\nΣτο επίσημο φόρουμ ορισμένοι χρήστες παραπονέθηκαν ότι η ποιότητα κλήσης του X8 είναι κακή και ο καλών δεν μπορεί να ακούσει την απάντηση του άλλου προσώπου. Σε απάντηση, ο Διευθύνων Σύμβουλος της Meizu, Huang Zhang, είπε: “I’m sorry, I will follow up” δείχνοντας το ενδιαφέρον του ως προς το μείζον αυτό θέμα. Μέχρι τώρα δεν είναι σαφές εάν το ζήτημα είναι ευρέως διαδεδομένο ή αν υπάρχει σε μερικές μόνο μονάδες.\nΤο Meizu X8 τροφοδοτείται από επεξεργαστή Qualcomm Snapdragon 710 σε συνδυασμό με 4GB / 6GB μνήμης RAM και 64GB / 128GB αποθήκευση. Διαθέτει οθόνη 6,2 ιντσών με ανάλυση 1080 x 2220 pixel. Στο τμήμα φωτογραφικής μηχανής, το smartphone έρχεται με 12+5 MP διπλή πίσω κάμερα και μια selfie-cam των 20MP. Στο εσωτερικό υπάρχει μια μπαταρία των 3210 mAh.\nTags: meizu x8notchQualcomm Snapdragon 710\nNext post Xiaomi Mijia Roborock S50: η έξυπνη «σκούπα» ρομπότ στα 325€, χωρίς τελωνείο!\nPrevious post Q3 2018: Η αγορά των tablets συρρικνώνεται, το iPad στην κορυφή


Βασιλιάς | τεμπέλης ή χρήσιμο εργαλείο; - Rules-Chess-Strategies\nΒασιλιάς | τεμπέλης ή χρήσιμο εργαλείο;\nΟ Βασιλιάς στο σκάκι είναι ένα ιδιαίτερο κομμάτι, γιατί …\n... εάν χάσουμε τον Βασιλιά τότε αυτομάτως χάνουμε και την παρτίδα. Αυτό του δίνει μία ιδιαίτερη αξία γιατί θα πρέπει να τον προστατεύουμε με κάθε κόστος. Μία από τις πιο σημαντικές στρατηγικές είναι να κάνουμε το ροκέ, ώστε να τοποθετήσουμε τον Βασιλιά μας σε ασφάλεια. Έπειτα από αυτή την ειδική κίνηση του ροκέ ο Βασιλιάς έχει μία πολύ καλή προστασία την οποία του προσφέρουν τα πιόνια που βρίσκονται μπροστά του.\nΚαι εδώ έρχεται η βασική ερώτηση εάν τελικά ο Βασιλιάς είναι κάποιο χρήσιμο κομμάτι ή απλά υπάρχει στη σκακιέρα. Οι πιο ισχυροί σκακιστές καταλαβαίνουν ότι ο Βασιλιάς είναι πάρα πολύ χρήσιμος στο φινάλε, δηλαδή στο τελευταίο στάδιο της παρτίδας, στο οποίο έχουν φύγει οι Βασίλισσες. Έτσι λοιπόν ο Βασιλιάς δεν κινδυνεύει να γίνει ματ και μπορεί να παίξει έναν πολύ πιο ενεργητικό ρόλο στο παιχνίδι.\nΥπάρχουν αμέτρητα καλά παραδείγματα στο φινάλε όπου ο Βασιλιάς έπαιξε κάποιον καθοριστικό ρόλο και τελικά κατάφερε να κερδίσει το παιχνίδι. Θα θεωρείται αδύνατο το να μπορέσει ο Βασιλιάς να βοηθήσεις στο μέσο της παρτίδας ώστε να κερδίσουμε την μάχη έτσι δεν είναι; Και όμως αυτό μπορεί να συμβεί. Αν και είναι σπάνιο, σε κάποιες εξαιρετικές περιπτώσεις θα μπορούσε ο Βασιλιάς να βοηθήσει ακόμα και στο μέσον της παρτίδας. Αυτό Φυσικά μπορεί να συμβεί υπό ορισμένες προϋποθέσεις, δηλαδή τα κομμάτια του αντιπάλου δεν μπορούν να απειλήσουν τον Βασιλιά μας. Υπάρχει μία πολύ διάσημη παρτίδα, Short, N – Timman, J, Tilburg 1991, στην οποία τα Λευκά έχουν μπλοκάρει τελείως τη θέση και το ροκέ του αντιπάλου έχει πολλές αδυναμίες στα μαύρα τετράγωνα. Η Βασίλισσα του Σορτ έχει την ιδανική θέση, στο ζ6, αλλά από μόνη της δεν μπορεί να κάνει ρουά ματ γιατί χρειάζεται ένα ακόμη κομμάτι, έναν βοηθό. τα υπόλοιπα κομμάτια του Λευκού είναι απασχολημένα με άλλες δραστηριότητες και δεν μπορούν να μεταφερθούν εύκολα στην πτέρυγα του Βασιλιά Έτσι λοιπόν ο Σορτ αποφάσισε να ενεργοποιήσει το Βασιλιά του, μέσα από ένα ασφαλές μονοπάτι, ώστε να δημιουργήσει την τελική εικόνα ρουά ματ.\nΘα πρέπει να δώσουμε πολύ μεγάλη προσοχή στο ασφαλές μονοπάτι που προανέφερα, γιατί είναι πολλοί παίκτες που απλά βγάζουν τον Βασιλιά τους στο κέντρο. Αυτό δεν επιδεικνύει θάρρος αλλά θράσος. Το θάρρος είναι η δύναμη που κάποιος ώστε να αντιμετωπίσει μία επικίνδυνη κατάσταση ή να πάρει κάποιο ρίσκο. Όμως αυτά βασίζονται και τα δύο στη λογική. Η κίνηση που πραγματοποιεί κάποιος έχει πολλές πιθανότητες να πετύχει. Από την άλλη μεριά το θράσος είναι η αρνητική μορφή του θάρρους και στο σκάκι τιμωρείται με ρουά ματ! Εάν δηλαδή αδιαφορείτε για την ασφάλεια του Βασιλιάς σας και προσπαθείτε να κάνετε πολλές παράτολμες ενέργειες, τότε τον τον εκθέτετε σε πολύ μεγάλο κίνδυνο και είναι πολύ πιθανό τα κομμάτια του αντιπάλου να τον παγιδεύσουν.\nΑκολουθεί η φανταστική παρτίδα Σόρτ - Τίμμαν στην οποία ο Λευκός χρησιμοποίησε το Βασιλιά του μέσα από ένα ασφαλές μονοπάτι και μόνο όταν ήταν σίγουρος ότι δεν θα κινδυνεύει ο ίδιος.


Πρόταση από Αυστραλία! | Onsports.gr\nhome ΠοδόσφαιροΕυρώπηΑγγλίαΠρόταση από Αυστραλία! Κοινοποιήστε\nΠρόταση από Αυστραλία!\tΣυντάκτης: Δημήτρης Δρίζος\nΔημοσίευση: Τετάρτη, 30 Μαρτίου 2011 01.25\nΜπορεί ο Ρομπέρτ Πιρές να διανύει το 37ο έτος της ηλικίας του αλλά έχει πρόταση συνεργασίας από την μακρινή Αυστραλία.\tΟ άσος της Άστον Βίλα δήλωσε πως τον Μάιο πιθανότατα θα παραιτηθεί ωστόσο θα σκεφτεί σοβαρά την πρόταση από την Αυστραλία αλλά και από όποιο άλλο πρωτάθλημα υπάρξει προσφορά για συνεργασία. «Είμαι έτοιμος να αποσυρθώ τον Μάιο αλλά είμαι έτοιμος να συζητήσω όποια πρόταση μου γίνει. Από το Κατάρ ή Από την Αμερική. Έχω ήδη μια πρόταση από την Αυστραλία», τόνισε ο άσος της Άστον Βίλα.\n«Παίζω ακόμη στην Πρέμιερ Λιγκ. Ο κόσμος δεν με έχει ξεχάσει. Όμως κάθε πράγμα στον καιρό του και θα δω τι θα κάνω στο τέλος της σεζόν», κατέληξε ο πρώην μέσος της Άρσεναλ και της Βιγιαρεάλ στην επίσημη ιστοσελίδα της FIFA.\tΚατηγορία: Αγγλία


Φτιάξε φανταστική σκηνή teepee για μικρές και μεγάλες πριγκίπισσες με είκοσι ευρώ – Decomaniacs\nΦτιάξε φανταστική σκηνή teepee για μικρές και μεγάλες πριγκίπισσες με είκοσι ευρώ\nΕπιτέλους ο καιρός θυμίζει Άνοιξη και ήρθε η ώρα για κατασκευές στον κήπο. Πάντα ζήλευα τις teepees που έβλεπα στο internet και θεωρώντας ότι είναι εύκολες κατασκευές είπα να δοκιμάσω να κατασκευάσω μια.\nΟι σκηνές είναι ένα φανταστικό παιχνίδι για τα παιδιά και το καλύτερο δώρο που μπορείς να τους κάνεις για το παιδικό τους δωμάτιο η τον κήπο. Όταν τη φτιάξεις απλά στρώνεις κάτω ένα χαλί, μερικά μαλακά μαξιλάρια, μπορείς να τη στολίσεις με φωτάκια που ξετρελαίνουν τα παιδιά και τέλος βάζεις μέσα τα αγαπημένα τους παιχνίδια.\nΔιάλεξα να φτιάξω μια girly για την κόρη μου και τις φίλες τις και να την διακοσμήσω με μικρά φωτάκια και δαντέλες.\nξύλα 2,5 μέτρων 5 ευρώ\nατλακόλ 2,99 ευρώ\nκουρτίνα ΙΚΕΑ ΤΟΎΛΙ 3,99 ευρώ\nκουρτίνα ΙΚΕΑ δαντέλα 9,99\nΣύνολο 21,97 ευρώ\nΕπειδή δεν το έχω με το ράψιμο αποφάσισα να κολλάω με ατλακόλ και να κόψω ότι περισσέψει.\nΑρχικά έδεσα τα ξύλα με ένα σύρμα ψηλά και άνοιξα τα πόδια στο επιθυμητό μέγεθος. Είχα βάλει πέντε ξύλα αλλά έβγαινε μεγάλη και έτσι αφαίρεσα το ένα.\nΜε πινέλο άπλωνα την κόλλα και κολλούσα την κουρτίνα πάνω στα ξύλα. Μανταλάκια σε κομβικά σημεία μέχρι να στεγνώσει η κόλλα. Το καλό της ατλακόλ είναι ότι όταν στεγνώσει γίνεται διάφανη ενώ όταν την απλώνεις είναι λευκή και βλέπεις τί κάνεις.\nΣτο πάτωμα έβαλα ψεύτικο χόρτο για να μένει πάντα καθαρό. Για πόρτες έβαλα τα δύο κομμάτια που έχει η κάθε συσκευασία από δαντέλα και το κομμάτι που περίσσεψε το έδεσα ψηλά και γύρω γύρω\nΜερικά διακοσμητικά στο πλάι και φωτάκια ολοκληρώνουν το εξωτερικό, ενώ στο εσωτερικό φλοράλ μαξιλάρια και κιλίμια δημιουργούν ένα όμορφο καθιστικό. Η κόρη μου ζήτησε και ένα τραπέζι οπότε και βγήκε από την αποθήκη ένας δίσκος σερβιρίσματος του ΙΚΕΑ που δεν χρησιμοποιούνταν.\nμαξιλάρια μέσα, φράουλες ανθισμένες από πίσω.\nΑπό μια γωνιά του κήπου .\nΤην νύχτα με τα φωτάκια αναμμένα.\nΜικρές κορδέλες για στόλισμα της σκηνής τοποθετήθηκαν στην κορυφή και ηλιοτρόπια στο πλάι.\nTeepee with dog.\nΤώρα είναι ώρα για παιχνίδι, αν καταφέρουμε να πάρουμε τον Ginger από μέσα που βολεύτηκε μια χαρά.\nΓια το τέλος λίγες φωτογραφίες από τα λουλουδάκια που ανθίσαν στον κήπο μας.


Πρέβεζα: Να διασφαλιστεί η λειτουργία του Νοσοκομείου ζητά η Περιφέρεια - epirusday.gr\nΠρέβεζα: Να διασφαλιστεί η λειτουργία του Νοσοκομείου ζητά η Περιφέρεια\nΤην στήριξή του στο Γενικό Νοσοκομείο Πρέβεζας εξέφρασε το Περιφερειακό Συμβούλιο Ηπείρου κατά τη χθεσινή συνεδρίασή του, με βασικές κατευθύνσεις τη διατήρηση της διοικητικής του αυτονομίας, την αναβάθμιση της υλικοτεχνικής του υποδομής, την ενίσχυση με προσωπικό, την άμεση εξόφληση των δεδουλευμένων στους εργαζόμενους και την προώθηση της κα-\nτασκευής νέου. Στις ενέργειες που έχουν γίνει, από πλευράς της Περιφέρειας, για τη στήριξη του Γενικού Νοσοκομείου Πρέβεζας, καθώς και στις προσπάθειες ενίσχυσης του χώρου της Υγείας αναφέρθηκε ο Περιφερειάρχης Ηπείρου κ. Αλέξανδρος Καχριμάνης, υπογραμμίζοντας ωστόσο πως οι αποφάσεις λαμβάνονται αποκλειστικά από τις κεντρικές υπηρεσίες του Υπουργείου Υγείας.\n«Στο ΕΣΠΑ, τον πολιτισμό και την Υγεία λάμβανε αποφάσεις η κεντρική εξουσία και τις έστελνε τυπικά εδώ. Πώς να πεις μετά ότι αυτές τις αποφάσεις τις απεντάσεις;. Ο καθένας να αναλάβει την ευθύνη του. Εμείς δεν έχουμε αρμοδιότητα. Όλον τον σχεδιασμό τον κάνει το Υπουργείο. Από κουβέντες χόρτασε αυτή η χώρα. Τώρα χρειάζεται αποτέλεσμα. Και το αποτέλεσμα είναι ένα, ότι εμείς στηρίζουμε το Νοσοκομείο Πρέβεζας. Κάποια στιγμή μπορεί να χρειαστεί να λάβουμε συγκεκριμένες αποφάσεις, όπως να ενισχυθεί ο άξονας Άρτα – Πρέβεζα. Είμαστε σε μια κοινωνία που ‘τα πάντα ρει’. Όλων μας η άποψη συγκλίνει πως πρέπει να στηρίξουμε το Νοσοκομείο Πρέβεζας, ώστε να έχει πλήρη λειτουργία».


Μάθε πώς να κάνεις Moonwalk – World Reader's Digest\nΜάθε πώς να κάνεις Moonwalk\nΗ χορογραφία που επινόησε ο Michael Jackson είναι σίγουρα από τις πιο δημοφιλής του κόσμου καθώς δεν υπάρχει άτομο που να μην έχει δοκιμάσει να την κάνει μία φορά στη ζωή του, είτε επιτυχώς είτε ανεπιτυχώς! Αν θέλεις και συ να μάθεις πώς γίνεται και να εντυπωσιάσεις τους φίλους σου, τότε δες το παρακάτω video!\nΤο moonwalk (ή στα ελληνικά φεγγαροπερπάτημα) είναι η πιο γνωστή χορευτική κίνηση του Αμερικάνου καλλιτέχνη Μάικλ Τζάκσον. Ήταν μια κίνηση που γλιστρούσες πίσω, όπως ο άνθρωπος στο φεγγάρι (από αυτό ο Μάικλ Τζάκσον επηρεάστηκε για να δημιουργήσει το moonwalk).\nΗ κίνηση αυτή στην πραγματικότητα προήλθε από ένα αυτοσχεδιασμό σε ένα αμερικάνικο τηλεοπτικό σόου, το Soul Train – όπου ο χορευτής Τζέρον “Κάσπαρ” Κάντιντεϊτ, ένα δεκαεξάχρονο παιδί, που είχε επινοήσει μια κίνηση που την ονόμαζε backslide.\nMoonwalk, η πρώτη επείδειξη\nΤο moonwalk έκανε την εμφάνιση του στο σόου της πρώην δισκογραφικής εταιρείας Motown “Motown 25:Yesterday,Today,Forever”. Ο Μάικλ Τζάκσον δέχτηκε να συμμετάσχει στο σόου αν τραγουδούσε το “Billie Jean”. Η εταιρεία δέχτηκε (αν και το τραγούδι δεν άνηκε σε αυτήν αλλά στην ανταγωνίστρια “Epic”(Sony)) και έτσι στην βραδιά του σόου ο Μάικλ Τζάκσον παρουσίασε το moonwalk. Αυτό είχε μεγάλη επιτυχία και από τότε ο Μάικλ Τζάκσον χόρευε το moonwalk υπό την μελωδία του “Billie Jean”.\nΤο βαλς των βαλς Γαλάζιος Δούναβις 150 χρόνια ιστορίας


TO SILVERADO ΕΙΝΑΙ ΑΠΟ ΤΑ ΠΙΟ ΔΗΜΟΦΙΛΗ PICK-UP ΣΤΙΣ ΗΠΑ ΚΑΙ ΣΤΙΣ ΑΡΧΕΣ ΤΟΥ 2018 Η CHEVROLET ΘΑ ΠΑΡΟΥΣΙΑΣΕΙ ΕΠΙΣΗΜΑ ΤΗ ΝΕΑ ΤΟΥ ΓΕΝΙΑ ΣΤΗΝ ΕΚΘΕΣΗ ΤΟΥ DETROIT.\nΉδη όμως έδωσε στη δημοσιότητα τις πρώτες του φωτογραφίες με την ευκαιρία του εορτασμού των 100 χρόνων της κατασκευής ημιφορτηγών. Από τις οποίες διαφαίνεται η ανανεωμένη του εικόνα που χαρακτηρίζεται από την καινούργια μάσκα και τους προβολείς που χωρίζονται στα δύο από ένα οριζόντιο στοιχείο που περιλαμβάνει και το σήμα της μάρκας.\nΟι πρώτες πληροφορίες κάνουν λόγο και για την προσοχή που έδωσαν οι μηχανικοί της εταιρείας στην εξοικονόμηση βάρους, ενώ διευρυμένη αναμένεται και η γκάμα, που θα περιλαμβάνει συνολικά 8 διαφορετικές εκδόσεις. Μεταξύ αυτών και η LT Trailboss, με το πακέτο Ζ71 και την αυξημένη απόσταση από το έδαφος για πιο σκληρή off road χρήση. Περισσότερα στις αρχές του νέου χρόνου, οπότε μείνετε συντονισμένοι.


Κίνα: Ετήσια αύξηση 17% κατέγραψαν τα κέρδη του τομέα των αεροπορικών μεταφορών το 2018 - EL\nΚίνα: Ετήσια αύξηση 17% κατέγραψαν τα κέρδη του τομέα των αεροπορικών μεταφορών το 2018\nΟ τομέας αεροπορικών μεταφορών της Κίνας είχε συνολικά λειτουργικά κέρδη 875 δισεκατομμυρίων γουάν (περίπου 128,4 δισεκατομμύρια δολάρια) το 2018, καταγράφοντας ετήσια αύξηση 17% σύμφωνα με τα στοιχεία της κινεζικής Υπηρεσίας Πολιτικής Αεροπορίας (CAAC).\nΚατά το 2018, ο κλάδος των αεροπορικών μεταφορών στην Κίνας πραγματοποίησε επενδύσεις σε πάγια περιουσιακά στοιχεία οικονομικού ύψους 81 δισεκατομμυρίων γουάν (περίπου 11,9 δισεκατομμυρίων δολαρίων).\nΌπως μεταδίδει το ΑΠΕ-ΜΠΕ, στα τέλη του 2018, δραστηριοποιούνταν στην Κίνα 235 πολιτικά αεροδρόμια που έχουν κομβικό ρόλο τόσο στην επιβατική κίνηση, όσο και στην διακίνηση εμπορευμάτων. Εννέα από αυτά τα αεροδρόμια κατασκευάστηκαν η εγκαταστάθηκαν σε άλλες περιοχές, στην διάρκεια της προηγούμενης χρονιάς.\nΗ Κίνα είναι μία από τις πιο δυναμικές αγορές για την πολιτική αεροπορία σε παγκόσμιο επίπεδο. Σήμερα αποτελεί την δεύτερη σε μέγεθος αγορά για την πολιτική αεροπορία διεθνώς, επηρεάζοντας τις εξελίξεις του κλάδου, σε παγκόσμιο επίπεδο.\nPrevΠροηγούμενο ΆρθροΤα…συγχαρητήρια της Μέρκελ στον Α.Τσίπρα: «Με το ‘Βόρεια Μακεδονία’ ανοίγει ο δρόμος αυτού του κράτους για το ΝΑΤΟ και την Ε.Ε.» (ΒΙΝΤΕΟ)\nΕπόμενο ΆρθροΘεσσαλονίκη: Μία καραμπόλα και μία σύγκρουση στη γέφυρα Κορδελιού – Διακοπή της κυκλοφορίας και στα δύο ρεύματαNext


Το Κονκλάβιο (13/03/2018) | Απόψεις | Η ΚΑΘΗΜΕΡΙΝΗ\nΟ Σταύρος και η μοίρα του\nΥποτίθεται ότι η μοίρα φροντίζει για εμάς περισσότερο απ’ ό,τι εμείς για τον εαυτό μας. Από την άλλη, βέβαια, δεν υπάρχουν συμπτώσεις αν ο καθένας φτιάχνει το πεπρωμένο του. Ενα είναι βέβαιο: το χθεσινό ραντεβού του Στ. Θεοδωράκη με τον Αλ. Τσίπρα δεν ήταν σύμπτωση (για το μοιραίο μένει να φανεί...). Τυχαίο δεν θεωρώ, εξάλλου, ούτε το γεγονός ότι παρότι ο Σταύρος δέχθηκε σειρά επιπλήξεων από τους συντρόφους του στο χθεσινό πολιτικό συμβούλιο, μόνο ο Γ. Παπανδρέου έδειξε κατανόηση, για να μην πω αποδοχή για την κίνηση του Σταύρου.\nΕξηγούμαι: οι υπόλοιποι τέσσερις ήταν ιδιαιτέρως επικριτικοί. Οχι μόνο για το τάιμινγκ του ραντεβού που είναι τουλάχιστον «ανφέρ», δεδομένου ότι το συνέδριο για τον νέο φορέα είναι μόλις μερικά 24ωρα μακριά. Οπως είπαν στον Σταύρο, «πρέπει να πεις τα πράγματα με το όνομά τους, να μη δώσεις άλλοθι στον Τσίπρα». Μαθαίνω ότι ο Θεοδωράκης δεν πολυμιλούσε. Επανέλαβε το γνωστό «είναι πάγια θέση μου η εθνική συνεννόηση». Αλλά επειδή ο διάβολος κρύβεται στις λεπτομέρειες, πρόσθεσε ότι «τώρα που υπάρχει θέμα με τον Καμμένο, πρέπει να υπάρχει συνεννόηση»... Τα συμπεράσματα δικά σας.\n«Το είχα προτείνει κι εγώ»\nΚαι ενώ η ομήγυρη επέπληττε τον Σταύρο, η συμπεριφορά του Παπανδρέου, σύμφωνα με αυτόπτη μάρτυρα, ήταν «γύρω γύρω όλοι»... Κοινώς, δεν επέκρινε τον Σταύρο. Θύμισε, μάλιστα, ότι και ο ίδιος είχε προτείνει τη δημιουργία Συμβουλίου Εθνικής Ασφαλείας. Πράγματι. Θυμίζω ότι τη σχετική πρόταση, επί ημερών Παπανδρέου στο ΥΠΕΞ, επεξεργαζόταν η ομάδα του Χάρη Παμπούκη (τη σχετική μελέτη του 2002 στα πρότυπα του αμερικανικού NSC είχε γράψει ο Πέτρος Λιάκουρας). Τελικά, η ιδέα δεν προχώρησε και προτιμήθηκε το ΕΣΕΠ. Η σκέψη, όμως, ξανασυζητήθηκε επί πρωθυπουργίας Παπανδρέου. Δεν περπάτησε, όμως, όπως και πολλά άλλα που χάθηκαν στη σκόνη, στα δάκρυα και στο αίμα του πρώτου μνημονίου.\nΜιλώντας για Συμβούλιο Εθνικής Ασφαλείας, να θυμίσω ότι η σχετική πρόταση υπήρχε στο πρόγραμμα 25 σημείων της Ν.Δ. ήδη από το πρώτο συνέδριο του Κυριάκου, τον Απρίλιο του 2016. Tη σχετική πρόταση, για ένα ολιγάριθμο ΣΕΑ που θα υπάγεται απευθείας στον πρωθυπουργό, είχε ετοιμάσει ο Γιώργος Κουμουτσάκος. Μάλιστα, πληροφορούμαι ότι για το ζήτημα ο Κουμουτσάκος είχε εκτενή συζήτηση με τον Ισραηλινό υποστράτηγο Αμος Γιαντλίν, διευθυντή του Ινστιτούτου Μελετών Εθνικής Ασφαλείας του Πανεπιστημίου του Τελ Αβίβ (INSS) και πρώην μέλους του Ισραηλινού ΣΕΑ στη Διάσκεψη Ασφαλείας του Μονάχου. Υποθέτω ότι θα το ξανασυζητήσει, καθώς από σήμερα πραγματοποιεί επίσκεψη στο Ισραήλ, προσκεκλημένος του INSS, επίσκεψη στην οποία θα έχει και σειρά συναντήσεων με αξιωματούχους.\nΠηγή μου με έφεση στο φολκλόρ –πολιτικό και όχι μόνο– μου επεσήμανε τον ενθουσιασμό με τον οποίο η Πανηπειρωτική Συνομοσπονδία Ελλάδας διαφημίζει στα μέσα κοινωνικής δικτύωσης Hπειρώτη καρδιολόγο, wannabe –για την ώρα– υποψήφιο βουλευτή της Ν.Δ. στην περιοχή. Για την ακρίβεια, διαφημίζει τις υπηρεσίες του, καθώς ο επίδοξος υποψήφιος προσφέρει δωρεάν καρδιολογική εξέταση σε όλους τους Ηπειρώτες σε συγκεκριμένα διαγνωστικά κέντρα της Αθήνας. Υποθέτω όχι από ειλικρινή συμπόνια, αλλά προκειμένου να αποκτήσει εκλογική πελατεία με αυτό το ανθρωπιστικό ρουσφέτι. Φοβάμαι ότι θα χρειαστεί ο ίδιος καρδιολογική εξέταση αν του ανακοινώσουν ότι δεν θα είναι υποψήφιος.\nΕπιχείρηση «θάψιμο» του Μάρτιν Σελμάγιερ βρίσκεται σε εξέλιξη το τελευταίο δεκαήμερο στις Βρυξέλλες, με στοχευμένα δημοσιεύματα που αποδομούν πλήρως τον διευθυντή του γραφείου του Ζαν-Κλοντ Γιούνκερ, τον οποίο ο πρόεδρος της Κομισιόν διόρισε στην κορυφαία θέση του γενικού γραμματέα της Επιτροπής. Κάποιοι μιλούν για πραξικόπημα με κωδική ονομασία «Νύχτα και ομίχλη» και καταγγέλλουν ότι ο Σελμάγιερ, κατά κόσμον «το τέρας», πήρε την καρέκλα χωρίς να έχει ανταγωνισμό. Η Κομισιόν το έχει διαψεύσει, δίνοντας στη δημοσιότητα και τα ονόματα των υποψηφίων για τη θέση. Η επίθεση, πάντως, συνεχίζεται. Χθες, μεταφέρθηκε στην ολομέλεια του Ευρωκοινοβουλίου στο Στρασβούργο. Πηγή μου κάνει λόγο για ολλανδικό «δάκτυλο», καθώς στη μοιρασιά των θέσεων οι Ολλανδοί έχασαν μερικά κεφάλια και αντίστοιχες καρέκλες – συμπεριλαμβανομένης θέσης για την Ερευνα και την Καινοτομία. Εικάζει δε ότι οι Ολλανδοί «σηκώνουν» σκοπίμως το θέμα για να χτυπήσουν το ΕΛΚ. Σε περίπτωση που δεν το καταλάβατε, μπήκαμε επισήμως στην ευρωπαϊκή προεκλογική περίοδο.\nΤο Κονκλάβιο (15/01/19)\nΤο Κονκλάβιο (13/01/19)


Η παχυσαρκία μπορεί να επιταχύνει το Αλτσχάιμερ – medicalnews.gr\nΗ παχυσαρκία μπορεί να επιταχύνει το Αλτσχάιμερ\n1 Σεπτεμβρίου 2015\nΗ παχυσαρκία ή τα παραπανίσια κιλά στην ηλικία των 50 ετών ενδέχεται να επιταχύνουν την εκδήλωση της νόσου Αλτσχάιμερ, σύμφωνα με μελέτη που δημοσιεύει σήμερα η ιατρική επιθεώρηση Molecular Psychiatry που ανήκει στον όμιλο Nature.\nΗ νόσος μπορεί να εκδηλωθεί 6 με 7 μήνες νωρίτερα για την υπέρβαση κατά κάθε μία μονάδα του Δείκτη Μάζας Σώματος, σύμφωνα με υπολογισμούς της ομάδας αμερικανών, καναδών και ταϊβανών ερευνητών.\nΗ επιστημονική ομάδα μελέτησε επί περίπου 14 χρόνια σχεδόν 1.400 άτομα «φυσιολογικά στο γνωστικό επίπεδο» που ζούσαν στην περιοχή της Βαλτιμόρης όταν άρχισε η μελέτη και τα οποία υπέβαλε τακτικά σε νευροψυχολογικές εξετάσεις.\nΜεταξύ αυτών, 142 εκδήλωσαν τη νόσο Αλτσχάιμερ και οι ερευνητές μπόρεσαν να δείξουν ότι σε αυτά, ένας μεγαλύτερος του κανονικού δείκτης μάζας σώματος στην ηλικία των 50 ετών είχε σχέση με μια πιο πρόωρη εμφάνιση της νόσου.\nΟ ΔΜΣ είναι η σχέση μεταξύ του ύψους και του βάρους. Ένας δείκτης πάνω από 30 θεωρείται ένδειξη παχυσαρκίας στον ενήλικα. Ένας δείκτης που κυμαίνεται μεταξύ 25 και 30 χαρακτηρίζει κάποιον ως υπέρβαρο.\nΟι επιστήμονες μελέτησαν επίσης τα πορίσματα από 191 νεκροψίες που έδειξαν ότι ο πιο υψηλός ΔΜΣ είχε σχέση με ένα μεγαλύτερο αριθμό νευροϊνιδιακών εκφυλίσεων, δηλαδή εγκεφαλικών μεταβολών που παρατηρούνται στη νόσο Αλτσχάιμερ.\nΗ γήρανση είναι ο βασικός παράγοντας κινδύνου νευροεκφυλιστικών νόσων όπως το Αλτσχάιμερ. Ωστόσο μελέτες έχουν δείξει επίσης ότι ο διαβήτης, η υπέρταση, η απουσία σωματικής άσκησης μπορεί να παίξουν ρόλο, κυρίως να επισπεύσουν την εμφάνιση της νόσου.\nΟι ερευνητές που προσπάθησαν να υπολογίζουν τον ρόλο που παίζει η παχυσαρκία, υπογραμμίζουν ότι δεν είναι σε θέση να εξηγήσουν τους εν λόγω μηχανισμούς. Παραδέχονται επίσης ότι νέες μελέτες πρέπει να διεξαχθούν για να καθοριστεί μια επιστημονική αξία του ΔΜΣ, με αφετηρία την οποία αυξάνεται ο κίνδυνος πρόωρης εκδήλωσης της νόσου.\nΟ Μάντχαβ Θαμπισέτι, ένας από τους συντάκτες της μελέτης, υπογραμμίζει τη σημασία της «διατήρησης ενός υγιούς ΔΜΣ από τα 50 και μετά» ώστε να καθυστερήσει η εμφάνιση της νόσου Αλτσχάιμερ.\nΠερίπου πέντε εκατομμύρια άνθρωποι στις ΗΠΑ ζουν με τη νόσο Αλτσχάιμερ, αριθμός που αναμένεται να υπερδιπλασιαστεί μέχρι το 2050 καθώς ο πληθυσμός γηράσκει, εκτός αν υπάρξει ιατρική ανακάλυψη για τη νόσο.\nΜία καθυστέρηση εμφάνισης κατά δύο έτη της νόσου μπορεί να μειώσει κατά 22 εκατομμύρια τον συνολικό αριθμό κρουσμάτων Αλτσχάιμερ μέχρι το 2050, γεγονός που θα επιτρέψει μεγάλη εξοικονόμηση χρημάτων στα ταμεία των υπηρεσιών υγείας, επισημαίνουν οι ερευνητές.\nΣύμφωνα με τον Παγκόσμιο Οργανισμό Υγείας, 47,5 εκατομμύρια άνθρωποι πάσχουν από άνοια παγκοσμίως, με 7,7 εκατομμύρια νέα κρούσματα ετησίως.\nΕπόμενο Κατάθλιψη και πίεση συνδέονται με καρδιαγγειακές επιπλοκές\nΠροηγούμενο Το οίδημα των κάτω άκρων και η σύγχρονη αντιμετώπισή του\nΗ βιταμίνη D κατά της φυματίωσης\n5 Σεπ, 2012\nΕπικίνδυνο το καθισιό για τις γυναίκες\n20 Ιαν, 2014\nΟυρική αρθρίτιδα: Συμπτώματα, διάγνωση και θεραπεία\n11 Μάι, 2022


Κάθε νησί το καλοκαίρι έχει πολύ κίνηση, σχόλιο αναγνώστη στο άρθρο του ΒΗΜΑgazino | Chios News\nΑρχική Απόψεις Aρθρα Κάθε νησί το καλοκαίρι έχει πολύ κίνηση, σχόλιο αναγνώστη στο άρθρο του...\nΚάθε νησί το καλοκαίρι έχει πολύ κίνηση, σχόλιο αναγνώστη στο άρθρο του ΒΗΜΑgazino\nΘα ήθελα να αναφερθώ στο ρεπορτάζ που έγινε σε ένθετο γνωστής Αθηναϊκής εφημερίδας, και σε κάθε δημοσιογράφο που γράφει γράφει γράφει γιατί αυτή την εντολή πήρε και έτσι πράττει. Θα έπρεπε να γνωρίζουν όλοι αλλά και κάθε δημοσιογράφος, κάθε νησί το καλοκαίρι έχει πολύ κίνηση, φασαρία και περισσότερα σκουπίδια αυτή είναι η αλήθεια.\nΟι ακτοπλοϊκές συγκοινωνίες είναι πολύ καλύτερες το καλοκαίρι σε σχέση με άλλες περιόδους, ο κόσμος που μένει στο νησί θέλει να δουλέψει με τον τουρισμό που έχει αυτή την περίοδο στο νησί για βοηθήσει στο εισόδημά του.\nΟ κόσμος όταν πηγαίνει διακοπές θέλει και να ξεκουραστεί αλλά και να κουραστεί, έτσι εξηγούνται και τα περισσότερα μπαράκια. Σίγουρα η πόλη της Χίου είναι μια μεγάλη πόλη είναι μια όμορφη πόλη και δεν έχει τις πολυκατοικίες που έχουν άλλα νησιά, μήπως υπερβάλετε κύριε ?\nΚάποιοι τυγχάνει να διαθέτουν περισσότερα χρήματα από κάποιους άλλους και χτίζουν, και σε καμία περίπτωση δεν ντρέπονται για αυτό που κάνουν γιατί δεν χαλάνε την αισθητική και την ισορροπία του νησιού. Αυτό που ενοχλεί είναι που πληρώνουν τα μισά απ’ ότι θα έδιναν στην Αθήνα για ένα τέτοιο σπίτι (και έχει ωραία σπίτια).\nΔεν γνωρίζει ο κόσμος τη Χίο? Σίγουρα, με την παιδεία που έχει αυτό αληθεύει, Στη Χίο δεν έχει τόσα μπαράκια όσα σε κάποια άλλα νησιά που είναι Famous για τα ξενύχτια τα όργια και τις προτιμήσεις τους.\nΣτη Χίο δεν πληρώνεις 4€ το σουβλάκι 2€ το νερό, όχι δεν το έχουν πάει ακόμα εκεί.\nΜήπως δεν γνωρίζετε για τις ακτοπλοϊκές συγκοινωνίες τις Χίου ? ρωτήστε ανθρώπους που γνωρίζουν να σας πουν.\nΤα συμβατικά πλοία κάνουν 8 με 9 ώρες και κάποια άλλα κάνουν 4ης με 4μιση ώρες. Αν δεν ξέρουμε ρωτάμε.\nΑν πάλι βιάζεστε υπάρχει και αεροδρόμιο, δεν σας πληρώνει η υπηρεσία σας τα εισιτήρια?\nΤο λιμάνι της Χίου είναι ένα από τα μεγαλύτερα, αν ήταν σαν του Πειραιά θα χωράγανε κι άλλα πλοία. (είχε κουτί παραπόνων γιατί δεν ενημερώσατε)\nΤα Μαστιχοχώρια βρίσκονται Νότια της Χίου να πάτε για να έχετε να γράψετε κάτι.\nΑν τώρα θέλετε ησυχία γιατί δεν πάτε σε κανένα άλλο νησί αυτά που λέτε άγονης γραμμής? Ούτε βαβούρα για παρκάρισμα ούτε φασαρία ούτε ακρίβεια ούτε τίποτα να σας στεναχωράει. Αλλά πάλι θα πείτε άγονης γραμμής πώς θα πάω μπλα μπλα μπλα. Τα ξέρουμε τα έχουμε ξανά δει τα έχουμε ξανά ακούσει, να γράψετε κάτι άλλο γνωρίζετε ?\nΓιατί δεν πάτε και το χειμώνα ?\nΤην επόμενη φορά που που θα επισκεφθείτε το νησί να το πείτε να σας βάλουνε σε γυάλα.\nΣτις Οινούσσες δε σας στρώσανε κόκκινο χαλί ? Κρίμα !!!!!\nΘα στενοχωρηθούν πολύ που δε θα σας ξανά δουν.\nΚι εγώ πήγα στις Μαλδίβες και ήταν όλοι αφιλόξενη, δεν είμαι όμως δημοσιογράφος να το γράψω στην εφημερίδα.\nΜήπως τελικά όλοι εξυπηρετούμε συμφέροντα ???\nΜήπως έχουμε μιζεριάσει ???\nΓιατί δεν φεύγουμε από αυτή τη Χώρα να πάμε αλλού?\nΓίναμε όλοι διαιτητές.\nΡε παιδιά λέτε κι έχουμε γεννηθεί σ’ άλλη χώρα, όλο με το παράπονο στα χείλη είμαστε τα ίδια τα ίδια και τα ίδια.\nΜε το παραμικρό να κατσουφιάζουμε να μιζεριάζουμε, ας χαμογελάσουμε λίγο ας κάνουμε τις διακοπές μας και ας κρατήσουμε τα ωραία.\nΕυχαριστώ και συγνώμη για το Χρόνο σας.


Μονομαχιών συνέχεια - ΤΑ ΝΕΑ\ntanea.gr > Έντυπες Ειδήσεις > Ομάδα > Μονομαχιών συνέχεια\nΣτην Αμερική θα... κατασκηνώσουν τις επόμενες εβδομάδες οι πιλότοι της Formula 1, αρχής γενομένης από αύριο και το απαιτητικό Οστιν στο Τέξας\nΛιβανός Νίκος 23 Οκτωβρίου 2021 | 05:00\nΕδώ και λίγες ημέρες η φιέστα της Formula 1 με τους 20 πιλότους και τις ομάδες τους έχει μεταφερθεί στην άλλη άκρη του Ατλαντικού. Εκεί θα μείνουν σχεδόν έναν μήνα, μιας και τρέχουν τρία γκραν πρι σε τρία διαφορετικά σημεία της αμερικανικής ηπείρου. Αύριο είναι το πρώτο γκραν πρι, στο Οστιν των ΗΠΑ, σε μια απαιτητική πίστα. Είναι ο 17ος γύρος, ένας ακόμη καθοριστικός αγώνας, μιας και οι δύο μονομάχοι του φετινού πρωταθλήματος (Φερστάπεν και Χάμιλτον), ο καθένας για τους λόγους του, επιθυμούν διακαώς το πολυπόθητο βαθμολογικό προβάδισμα. Προς το παρόν, ο 24χρονος Μαξ Φερστάπεν απέχει 6 βαθμούς από τον επτά φορές παγκόσμιο πρωταθλητή Λιούις Χάμιλτον. Οπότε κάθε στροφή, κάθε δευτερόλεπτο στα πιτ στοπ είναι πολύτιμα για τους διεκδικητές του φετινού τίτλου. Στις 7 Νοεμβρίου θα μεταφερθούν νοτιότερα, στην πίστα του Μεξικού, ενώ μία εβδομάδα αργότερα, στις 17 Νοεμβρίου, θα γίνει το γκραν πρι της Βραζιλίας.\nΣτο αυριανό γκραν πρι οι οδηγοί για να δουν τη σημαία τερματισμού θα πρέπει να συμπληρώσουν 53 γύρους στην πίστα που το μήκος της αγγίζει τα 5,513 χλμ. Το αυριανό γκραν πρι είναι συνολικής απόστασης 308,405 χλμ. Περιλαμβάνει 20 στροφές, ενώ τα όρια της πίστας είναι ιδιαίτερα μεγάλα στις στροφές. Επίσης, υπάρχουν τρεις μεγάλες ευθείες στις οποίες κρυώνουν τα ελαστικά και στο τέλος τους, το φρενάρισμα είναι κρίσιμο, καθώς μειώνεται λίγο η θερμοκρασία. Ο καιρός στο Τέξας έχει πολύ μεγάλες διακυμάνσεις αυτή την εποχή του χρόνου. Μπορεί να δούμε από λιακάδα μέχρι τυφώνα. Τα τελευταία χρόνια η Mercedes είναι αυτή που κυριαρχεί στο Τέξας, λόγω των υψηλών απαιτήσεων σε τελική ταχύτητα, στοιχείο στο οποίο η γερμανική ομάδα υπερτερεί.\nMε 23 γκραν πρι από το 2022\nΗ Formula 1 έδωσε στη δημοσιότητα και επισήμως το επόμενο πρόγραμμα για το πρωτάθλημα του 2022 μετά την έγκριση που έλαβε από το Παγκόσμιο Συμβούλιο Μηχανοκίνητου Αθλητισμού, τη FIA (που έχει πολλή δουλειά με το... κόψε-ράψε λόγω της πανδημίας). Οπότε, και του χρόνου, περιμένει τους πιλότους ένα αρκετά βαρύ πρόγραμμα - χωρίς πολλά διαλείμματα, με 23 γκραν πρι. Η πρεμιέρα θα γίνει στο Μπαχρέιν - και όχι στην Αυστραλία όπως είχαμε συνηθίσει - στις 20 Μαρτίου και θα τελειώσει στο Αμπου Ντάμπι στις 20 Νοεμβρίου. Το φημισμένο Μονακό συνεχίζει κανονικά, στις 29 Μαΐου, παρότι έπρεπε να πάρουν έγκριση μετά τη λήξη του συμβολαίου που είχαν οι υπεύθυνοι του Πριγκιπάτου, ενώ από το καλαντάρι απουσιάζει και πάλι το γκραν πρι της Κίνας, λόγω της πανδημίας. Το Γκραν Πρι της Αυστραλίας έχει προγραμματιστεί για τις 10 Απριλίου, πριν από το γκραν πρι στην Ιμολα και το Μαϊάμι που θα δούμε φέτος για πρώτη φορά.\nΣτις ομάδες, ο Σεμπάστιαν Φέτελ και ο Λανς Στρολ θα είναι οι επίσημοι οδηγοί της ομάδας για την Aston Martin για το επόμενο έτος, το 2022. O Φέτελ εισχώρησε στην ομάδα της Aston Martin φέτος μετά την αποχώρησή του από τη Ferrari. Εχει κατακτήσει τέσσερα παγκόσμια πρωταθλήματα και είναι ένας από τους πιο ακριβοπληρωμένους πιλότους στον κόσμο των τεσσάρων τροχών. Επίσης και η Haas ανακοίνωσε πριν από λίγες ημέρες ότι διατηρεί το οδηγικό της δίδυμο για το παγκόσμιο πρωτάθλημα της F1 του 2022. Ο Μικ Σουμάχερ, που ξεκίνησε φέτος την καριέρα του στον θαυμαστό κόσμο της Formula 1 και ο Νικίτα Μαζεπίν, θα συνεχίσουν να είναι το δίδυμο της Haas.\nΜάχη για την κουβέρτα\nΠάντως, ο προβληματισμός των ημερών είναι για το αν πρέπει οι ομάδες πριν από την εκκίνηση του αγώνα να προθερμαίνουν τα ελαστικά των ομάδων τους με κουβέρτες. Η επιτροπή της FIA επιθυμεί αυτή η σημαντική διαδικασία - ώστε τα ελαστικά να είναι ζεστά και να αποδίδουν στο μέγιστο με την εκκίνηση του αγώνα - να καταργηθεί τα επόμενα χρόνια. Οι ομάδες όμως έχουν κάνει ήδη ένσταση, θεωρώντας ότι αυτό δεν θα ωφελήσει σε τίποτα, αντιθέτως πρέπει να διατηρηθεί, μιας και ήδη τα ελαστικά των μονοθεσίων θα αλλάξουν διαστάσεις και θα πρέπει να δοκιμάσουν τη συμπεριφορά τους με τον κλασικό τρόπο της προθέρμανσης που προσφέρει η κουβέρτα.


Φουλ του... over στην Ιβηρική! - Στοίχημα | AgrinioTimes\nΑρχική » Αθλητισμός » Στοίχημα » Φουλ του… over στην Ιβηρική!\n3 Δεκεμβρίου 2018 AgrinioTimes Στοίχημα\nΣτον αντίποδα, έχει ξεχάσει τη χαρά της νίκης η Μπιλμπάο, η οποία θα πρέπει να αισθάνεται και τυχερή από το τελικό 1-1 με την Χετάφε στο «Σαν Μαμές». Τουλάχιστον πανηγύρισε επιβλήθηκε 4-0 της Ουέσκα για το Κύπελλο μέσα στην εβδομάδα. Βέβαια, απόψε το τρίποντο έχει πολύ μεγαλύτερη σημασία για τους Βάσκους. Δεδομένου πως οι Βαλενθιάνοι δέχονται φάσεις, αλλά και τα μετόπισθεν της Αθλέτικ είναι… ευάλωτα, έχει λογική να πάμε με το καλοπληρωμένο over 2.5.\nΑπό την άλλη, η Σπόρτινγκ στο ντεμπούτο του Κάιζερ στον πάγκο του, είχε πολύ σοβαρό πρόσωπο στην έδρα της Καραμπάγκ και την «διέλυσε» με σκορ 6-1. Αποτέλεσμα που την έστειλε στους «32» του Europa League. Όσον αφορά τις υποχρεώσεις της στο Κύπελλο, ούτε εκεί είχε πρόβλημα να κάμψει με σκορ 4-1 την αντίσταση της Λουσιτάνο. Το αποψινό παιχνίδι πάντως, μόνο εύκολο δεν είναι για τα «λιοντάρια». Δεδομένου πως αμφότερες έχουν επιθετική φιλοσοφία, το over 2.5 μοιάζει πολύ πιθανό.\nΜάθε τα πάντα για την goalbet στο Foxbet


Ελληνική Ομάδα Διάσωσης | Απλές χρηστικές συμβουλές σε περίπτωση παγετού και χιονόπτωσης\nΑπλές χρηστικές συμβουλές σε περίπτωση παγετού και χιονόπτωσης\n- Μην μετακινήστε εαν δεν υπάρχει σοβαρός λόγος. Ελαχιστοποιήστε τις μετακινήσεις σας και αποφύγετε έρημους δρόμους που δεν χρησιμοποιούνται. Προτιμήστε τα μέσα μαζικής μεταφοράς για όποιες μετακινήσεις πρέπει να κάνετε\n- Αναλάβετε πρωτοβουλία να καθαρίσετε το χιόνι/πάγο μπροστά από το σπίτι ή το κατάστημα σας. Μην περιμένετε κάποιον αρμόδιο για το αυτονόητο. Προμηθευτείτε αλάτι (είτε από τη νομαρχία ή το δήμο, είτε απλό χοντρό αλάτι μαγειρικής) και απλώστε το, αφού πρώτα έχετε απομακρύνει το χιόνι\n- Ελέγξτε το σύστημα ύδρευσης του σπιτιού και της εργασίας σας εαν είναι επαρκώς μονωμένο. Σε περίπτωση που διαπιστώσετε βλάβη και διαρροή λόγω παγετού ζητήστε τη συνδρομή ενός επαγγελματία\n- Μεριμνήστε για τους συνανθρώπους στη γειτονιά σας που γνωρίζετε πως αντιμετωπίζουν βασικά προβλήματα. Eίναι είτε ηλικιωμένοι που δεν μπορούν να φροντίσουν για τις προμήθειες τους, είτε για κάποιον άστεγο. Ένα χέρι βοήθειας πάντα επιστρέφει πολλαπλάσια σε αυτόν που το προσφέρει.\n- Οι ιδιοκτήτες οχημάτων ας τα βάζουν σε λειτουργία 2-3 φορές τη μέρα για 10-15 λεπτα τουλάχιστον και να χρησιμοποιούν ειδικά αντιπαγωτικά υγρά για το σύστημα ψύξης του κινητήρα και τους υαλοκαθαριστήρες. Σε περίπτωση που έχει παγώσει το παρμπρίζ μην χρησιμοποιήσετε σε καμία περίπτωση ζεστό νερό. Η καλύτερη λύση είναι διάλυμα νερού βρύσης και οινοπνεύματος σε αναλογία 1 προς 2.\n- Ας μην ξεχνάμε και τα αδέσποτα ζώα της γειτονιάς μας. Λίγο φαγητό και νερό όταν τα πάντα έχουν παγώσει θα τα κρατήσουν ζωντανά\n- Τέλος ας θυμόμαστε πως η πρόληψη είναι καλύτερη από τη γιατρειά, οπότε η προετοιμασία όλων μας όταν αναμένουμε επιδείνωση των καιρικών συνθηκών θα μας γλυτώσει από πολλά προβλήματα\nPowered by active³ CMS - 10/12/2018 12:58:03 μμ


Lifestyle – Σελίδα 107 – Δυτικά FM\nΤόνια Σωτηροπούλου: Το πάρτι-έκπληξη στον Κωστή Μαραβέγια για τα γενέθλιά του και το τρυφερό φιλί! (ΔΕΙΤΕ ΦΩΤΟ + VIDEO)\nΟ Κωστής Μαραβέγιας φαίνεται πως είναι ένας πολύ τυχερός άντρας! Η σύντροφός του καλλιτέχνη, Τόνια Σωτηροπούλου, του ετοίμασε ένα πρόωρο πάρτι έκπληξη για τα γενέθλιά του, τα οποία είναι την Κυριακή 13 Μαΐου. Το ζευγάρι φαίνεται πως είναι στα καλύτερά του και ζει έναν θυελλώδη έρωτα, παρά το γεγονός ότι έχει επιλέξει να κρατά τη σχέση του…\nΑυγοτάραχο και ούζο Μεσολογγίου στο δείπνο προς τιμήν του Καρόλου στο Προεδρικό Μέγαρο (ΔΕΙΤΕ ΦΩΤΟ)\nΕπίσημο δείπνο προς τιμήν του πρίγκιπα της Ουαλίας Καρόλου και της συζύγου Καμίλας, παρατέθηκε χθες στο Προεδρικό Μέγαρο, το οποίο περιελάμβανε αυγοτάραχο και ούζο Μεσολογγίου. Οι προσκλήσεις δεν ήταν πολλές και αυτό εξαιτίας του γεγονότος ότι ο Κάρολος δεν συνοδεύεται από πολυμελή αντιπροσωπεία. Έτσι, έχουν προσκληθεί μετά συζύγων ο Πρωθυπουργός, ο Πρόεδρος της Βουλής και ο…\nΜέχρι την κορυφή της Βελούτσας ανέβηκαν δύο Αστακιώτες και ύψωσαν την σημαία της ΑΕΚ (ΔΕΙΤΕ ΦΩΤΟ)\nΣτο ψηλότερο σημείο του όρους Βελούτσα κυματίζει ήδη η σημαία της πρωταθλήτριας ΑΕΚ,η αγάπη για την ομάδα τους οδήγησε δυο τρελούς Αστακιώτες ΑΕΚτζήδες τον Νάσο Κουντούρη και τον Γρηγόρη Λαχανά,παρά την δύσκολη διαδρομή,στην κορυφή του όρους Βελούτσα πάνω από τον Αστακό και ύψωσαν την σημαία της αγαπημένης τους ομάδας. vliziananews.gr Σκορπιός: Το φάντασμα του Ωνάση «τρέλανε» σεκιουριτά του Ριμπολόβλεφ…\nΗ κατάθεση μέλους της ασφάλειας του Ριμπολόβλεφ κόβει την ανάσα. Το φάντασμα του Ωνάση στοιχειώνει τη ζωή του… Ένα ανεξήγητο μυστήριο που συμβαίνει στον επίγειο παράδεισο του Αριστοτέλη Ωνάση, στον Σκορπιό, προκαλεί ανατριχίλα στους εργαζόμενους αλλά και στους ψαράδες, που κάνουν λόγο για μία απόκοσμη φιγούρα, η οποία πλανάται πάνω από το νησί και μοιάζει…\nΟι… καλλονές της 30ης αγωνιστικής. Καλή η μπάλα που παίζεται εντός των τεσσάρων γραμμών του γηπέδου, αλλά στις κερκίδες παίζεται… άλλη μπάλα! Οι όμορφες παρουσίες κόσμησαν τα γήπεδα της Σούπερ Λίγκας και την 30ή αγωνιστική και σε μερικές περιπτώσεις, μάλιστα, το θέαμα ήταν καλύτερο στην κερκίδα παρά στον αγωνιστικό χώρο. ΠΑΟΚ – ΠΑΣ Γιάννινα Ο…\nΜπορεί να μην έχουν επιβεβαιώσει ή διαψεύσει τίποτα ακόμη, αλλά φαίνεται πως η Κατερίνα Γερονικολού και ο Γιάννης Τσιμιτσέλης ζουν έναν μεγάλο έρωτα. Σύμφωνα με πληροφορίες της Real Life, η πανέμορφη ηθοποιός δηλώνει στον φιλικό της κύκλο ότι είναι πιο ερωτευμένη από ποτέ, παρά το γεγονός ότι τόσο εκείνη όσο και ο γνωστός ηθοποιός κρύβουν…\n«Φωτιές» στην πίστα Κάνει περιοδείες σε Ελλάδα και εξωτερικό και συμμετείχε στο «The Voice», εντυπωσιάζοντας κοινό και κριτές H Ιουλία γεννήθηκε στο Αγρίνιο και ζει στην Αθήνα. Από μικρή ονειρευόταν μια καριέρα στο τραγούδι και τα κατάφερε, καθώς ασχολείται με αυτό που αγαπά επαγγελματικά από τα 17 της. Τώρα κάνει περιοδείες στο πλευρό του Μάκη…\nΗ Γωγώ Μαστροκώστα ξύπνησε πολύ νωρίς το πρωί της Πέμπτης για έναν ιδιαίτερο λόγο. Η πρώην γυμνάστρια και νυν σχεδιάστρια μόδας βρέθηκε με τον Τρύφωνα Σαμαρά, σε γνωστό στέκι των νοτίων προαστίων, με σκοπό να φωτογραφηθεί για το περιοδικό Down Town. Η όμορφη Γωγώ αφέθηκε στα χέρια του Τρύφωνα Σαμαρά και το αποτέλεσμα ήταν κάτι παραπάνω από εντυπωσιακό! Η…\nΤόνια Σωτηροπούλου – Κωστής Μαραβέγιας: Full in love σε βραδινή έξοδο (ΔΕΙΤΕ ΦΩΤΟ)\nΟ Κωστής Μαραβέγιας και η Τόνια Σωτηροπούλου ζουν έναν θυελλώδη έρωτα. Οι δυο τους έχουν κάνει πολλά ταξίδια, τόσο στο εξωτερικό όσο και στην Ελλάδα, με τελευταίο προορισμό την Ύδρα. Τώρα, όμως, βρίσκονται πίσω στην Αθήνα, με σκοπό να ετοιμάσουν τα νέα τους επαγγελματικά σχέδια. Μάλιστα, πρόσφατα διασκέδασαν στο Γκάζι Live με τις επιτυχίες της…


Ο ΣΤΡΑΤΗΓΟΣ ΑΝΕΜΟΣ: ΑΠΟΣΠΑΣΜΑΤΑ ΟΜΙΛΙΑΣ ΤΟΥ ΥΠΟΥΡΓΟΥ ΕΘΝΙΚΗΣ ΑΜΥΝΑΣ ΠΑΝΟΥ ΚΑΜΜΕΝΟΥ ΣΤΗΝ ΗΜΕΡΙΔΑ ΤΟΥ ΣΥΝΔΕΣΜΟΥ ΒΙΟΜΗΧΑΝΙΩΝ ΒΟΡΕΙΟΥ ΕΛΛΑΔΟΣ ΣΤΗ ΘΕΣΣΑΛΟΝΙΚΗ\nμε την Κύπρο, το Ισραήλ - με το οποίο έχουμε μία ιδιαίτερη αμυντική συμφωνία, που μέχρι στιγμής από τον υπόλοιπο κόσμο έχουν μόνο οι Ηνωμένες Πολιτείες Αμερικής - και με μετριοπαθείς χώρες, όπως είναι η Ιορδανία, η Αίγυπτος και τα Ηνωμένα Αραβικά Εμιράτα. Πολύ στενές αμυντικές συμφωνίες, οι οποίες επεκτείνονται και στην αμυντική βιομηχανία. Αυτό σημαίνει ότι η Ελλάδα μπορεί να γίνει η πύλη εισόδου αυτών των χωρών προς την Ευρωπαϊκή Ένωση και το ΝΑΤΟ και παράλληλα, η πύλη εξόδου από χώρες της Ευρωπαϊκής Ένωσης και του ΝΑΤΟ, όπως βεβαίως και η Ελλάδα, προς αυτές τις χώρες.\nΜέχρι τώρα, κατά διάρκεια αυτών των δύο ετών ταξιδέψαμε σε τρίτες χώρες, όπως είναι η Ιορδανία, τα Ηνωμένα Αραβικά Εμιράτα, η Ινδία, η Ινδονησία. Πολλές ελληνικές επιχειρήσεις υπέγραψαν συμφωνίες και ξεκίνησαν μεγάλα projects, τα οποία έχουν να κάνουν με τη δημιουργία κλάδων βιομηχανίας σε αυτές τις χώρες και παράλληλα πολύ σημαντικά συμβόλαια, τα οποία θα βοηθήσουν την ελληνική αμυντική βιομηχανία και την επέκτασή της.\nΘέλω να σας διαβεβαιώσω ότι όλες οι επιχειρήσεις θα έχουν τη στήριξη των ελληνικών Ενόπλων Δυνάμεων, χωρίς καμία αναστολή. Η δουλειά μας, παράλληλα με την προάσπιση της εθνικής κυριαρχίας και της εδαφικής ακεραιότητας της χώρας, είναι και η προάσπιση των οικονομικών συμφερόντων των ελληνικών ιδιωτικών και δημοσίων επιχειρήσεων.\nΒρισκόμαστε σήμερα εδώ, προκειμένου να συζητήσετε περισσότερο μεταξύ σας. Να δούμε συνέργειες που μπορούμε να κάνουμε από κοινού, γιατί δεν είναι μόνο η αμυντική βιομηχανία ο κλάδος που παράγει όπλα. Υπάρχουν εταιρείες που μπορούν μαζί με την αμυντική βιομηχανία, με συνέργειες που θα συμφωνηθούν, να επεκτείνουν τις δραστηριότητες και άλλων επιχειρήσεων, ιδιαίτερα βιομηχανιών και βιοτεχνιών, που θα λειτουργήσουν ως υπεργολάβοι μεγάλων projects στον τομέα της αμυντικής βιομηχανίας.\nΗ προώθηση και ενίσχυση της ελληνικής αμυντικής βιομηχανίας αποτελεί προτεραιότητά μας και είναι σημαντικό ότι αυτή η συνεργασία θα βοηθήσει στη διάχυση της επιστημονικής και τεχνολογικής εξέλιξης και στην υπόλοιπη οικονομία. Η ανάπτυξη της τεχνολογίας μπορεί να συνδυαστεί - και θέλουμε να το κάνουμε αυτό - με τα επιστημονικά κέντρα της Ελλάδας, με τα πανεπιστήμια και τους ερευνητές μας.\nΜε την κατάλληλη υποστήριξη από το Υπουργείο Εθνικής Άμυνας, οι ελληνικές εταιρείες αμυντικής βιομηχανίας μπορούν να αναλάβουν πλέον συγκεκριμένες αναπτυξιακές πρωτοβουλίες, οι οποίες θα προσελκύσουν όχι μόνο το διεθνές ενδιαφέρον, αλλά θα γίνει πιο ενεργή η συμμετοχή τους στις προμήθειες των Ενόπλων Δυνάμεων, των ελληνικών, των συμμαχικών και των φίλων χωρών.\nΗ Ελλάδα κατέχει το μεγαλύτερο προνόμιο που μπορεί να έχει μία χώρα, είμαστε η μόνη χώρα μέλος της Ευρωπαϊκής Ένωσης που μπορούμε να συνομιλούμε ταυτόχρονα με το Ισραήλ και τις Αραβικές χώρες. Μπορούμε να συνομιλούμε με την Ευρωπαϊκή Ένωση, τις Ηνωμένες Πολιτείες Αμερικής, το ΝΑΤΟ, αλλά και με τη Ρωσία. Είμαστε εκείνη η χώρα, η οποία έχει εξοπλισμό που προέρχεται από τη Δύση και από την Ανατολή και βρισκόμαστε επιχειρηματικά σε μία αρκετά ενδιαφέρουσα φάση, όπου πολλές χώρες με πρώην ανατολικό υλικό γυρίζουν προς τη Δύση, αλλά και χώρες με ανατολικό υλικό προσπαθούν να το συνδυάσουν με δυτικό.\nΠαρά την τρέχουσα οικονομική δυσπραγία, είναι βαθιά η πεποίθησή μας ότι βρισκόμαστε μπροστά σε μια μεγάλη ευκαιρία, η οποία δημιουργείται από την ισχυρή μας θέληση να δουλέψουμε στενά προκειμένου να αναπτυχθεί ένας υγιής και ανταγωνιστικός αμυντικός βιομηχανικός τομέας.\nΕίναι καιρός να αντιληφθούμε τις εκκολαπτόμενες αλλαγές και να ξεπεράσουμε οποιεσδήποτε υπάρχουσες θεσμικές ή επιχειρηματικές δυσχέρειες, προκειμένου να προγραμματίσουμε τις περαιτέρω ενέργειές μας και να εκκινήσουμε μια νέα εποχή στρατηγικής ανάμεσα στην πολιτική υποστήριξη και την αμυντική βιομηχανία.\nΗ μακροχρόνια τάση αύξησης της τεχνολογικής πολυπλοκότητας του αμυντικού εξοπλισμού, συνεχίζει να διαμορφώνει τις αμυντικές αγορές οι οποίες άσχετα με τα επίπεδα των προϋπολογισμών θα συνεχίσουν να παίζουν ένα κρίσιμο ρόλο στην ευρύτερη ευρωπαϊκή οικονομία, να παράγουν καινοτομίες, να πραγματοποιούν έρευνα αιχμής, να παρέχουν ανάπτυξη και θέσεις εργασίας υψηλών προσόντων. Στόχος μας είναι η κατά το δυνατό ελληνικοποίηση των προμηθειών, ανεβάζοντας τη συμμετοχή των εγχώριων εταιρειών.\nΑυτός είναι ακριβώς και ο λόγος για τον οποίο χρειαζόμαστε μια ισχυρή και ανταγωνιστική αμυντική βιομηχανία, ως βασικό παράγοντα της Ευρωπαϊκής Στρατηγικής για βιώσιμη και χωρίς αποκλεισμούς ανάπτυξη.\nΤο Υπουργείο Εθνικής Άμυνας, ήδη, έχει αναλάβει σειρά επαφών-πρωτοβουλιών για τη στήριξη της Εγχώριας Αμυντικής Βιομηχανίας τόσο για τη συμμετοχή των ελληνικών επιχειρήσεων στις προμήθειες των Ενόπλων Δυνάμεων όσο και σε διεθνές επίπεδο.\nΈνα πρόσφατο παράδειγμα είναι η ενημέρωση της ειδικής διαρκούς επιτροπής εξοπλιστικών προγραμμάτων και συμβάσεων της Βουλής των Ελλήνων για την υπό έκδοση Εθνική Αμυντική Βιομηχανική Στρατηγική (ΕΑΒΣ), η οποία παρουσιάστηκε και συντονίστηκε τόσο με τους φορείς της εγχώριας αμυντικής βιομηχανίας όσο και με τους ερευνητικούς φορείς και είναι στη διάθεσή σας.\nΑυτή η Εθνική Αμυντική Βιομηχανική Στρατηγική μπορεί να επεκταθεί - και θέλουμε να επεκταθεί - και σε όλες τις άλλες εταιρείες που δεν είναι αμιγώς αμυντικές, αλλά μπορούν να συνδράμουν στην αμυντική βιομηχανία με υπεργολαβικό έργο.\nΗ Εθνική Αμυντική Βιομηχανική Στρατηγική, ένα θεσμικό κείμενο το οποίο έπρεπε να έχει εκδοθεί από το 2011, θα αποτελέσει τη βάση για την χάραξη της εθνικής πολιτικής στο τομέα της αμυντικής τεχνολογίας και βιομηχανίας. Σκοπός της είναι η διατήρηση και ενίσχυση της εθνικής αμυντικής τεχνολογικής - βιομηχανικής βάσης σε συγκεκριμένους στρατηγικούς τομείς άμυνας και ασφαλείας. Είναι η ώρα να εξασφαλίσουμε την ταχεία και απρόσκοπτη λειτουργία της αλυσίδας εφοδιασμού των Ενόπλων Δυνάμεων.\nΣτις προβλέψεις της περιγράφεται αναλυτικά και με σαφήνεια, η διαδικασία υλοποίησης των προμηθειών που εμπίπτουν στη προστασία των ουσιωδών συμφερόντων ασφαλείας της χώρας.\nΕπιπρόσθετα, στις διακρατικές συμφωνίες που συνάπτονται για την προμήθεια ή την αναβάθμιση του αμυντικού εξοπλισμού, επιδιώκουμε την ανάθεση έργου στην εγχώρια αμυντική βιομηχανία.\nΔεν πρέπει να ξεχνάμε, επίσης, ότι στο σύγχρονο οικονομικό περιβάλλον, απαιτείται η ανάπτυξη συνεργασιών και η δικτύωση μεταξύ των εγχώριων εταιρειών. Μέσω αυτών των συνεργασιών και της δικτύωσης, οι εγχώριες μονάδες παραγωγής έχουν την δυνατότητα να επιτυγχάνουν καλύτερα αποτελέσματα και να μειώνουν τον κίνδυνο και την αβεβαιότητα που χαρακτηρίζει τον σύγχρονο ανταγωνισμό.\nΠεραιτέρω υπηρετούμε πιστά τη διαφάνεια και τη νομιμότητα και αποτελεί κύριο μέλημά μας η απρόσκοπτη και έγκαιρη εκπλήρωση των συμβατικών υποχρεώσεων που προκύπτουν από την υλοποίηση των εξοπλιστικών προγραμμάτων.\nΤο Υπουργείο Εθνικής Άμυνας έχει αναλάβει τα τελευταία χρόνια και ένα μεγάλο μέρος της διαχείρισης της προσφυγικής κρίσης. Αυτό σημαίνει ότι αναπτύσσονται δυνατότητες εξυπηρέτησης όλης αυτής της ανάγκης που έχει προκύψει από το προσφυγικό πρόβλημα. Εδώ θα πρέπει να υπάρχει η συνέργεια των ελληνικών επιχειρήσεων, όχι μόνο για να εξυπηρετήσουμε τους πρόσφυγες και τους μετανάστες που βρίσκονται σήμερα στην Ελλάδα. Αυτοί είναι περαστικοί, σήμερα βρίσκονται εδώ, αύριο ελπίζουμε - και θα κάνουμε τα πάντα για αυτό - θα επιστρέψουν στις πατρίδες τους. Είναι η ανασυγκρότηση εκείνων των χωρών που θα κληθούν να πάρουν πίσω τους πρόσφυγες.\nΕίναι βέβαιο ότι και με τις τελευταίες πολιτικές εξελίξεις στις Ηνωμένες Πολιτείες θα δούμε τη συνεργασία δυνάμεων, όπως οι Ηνωμένες Πολιτείες με τη Ρωσία, που πιστεύω ότι θα βοηθήσει στην επίλυση της κρίσης στη Συρία. Αυτό σημαίνει ότι η Συρία, η οποία έχει καταστραφεί από τον πόλεμο που έχουν δημιουργήσει οι τζιχαντιστές του ISIS, θα είναι μια χώρα που θα ζητήσει τη βοήθεια των φίλων και συμμαχικών χωρών για την αναδιοργάνωσή της. Έναν κύριο ρόλο θα παίξει η Ελλάδα. Δηλαδή, η ανασυγκρότηση της Συρίας, αν εμείς είμαστε έτοιμοι και αν εσείς συνεργαστείτε και προετοιμαστείτε, μπορεί κατά ένα μεγάλο μέρος της να είναι στα χέρια μας.\nΣε αυτό, λοιπόν, το Υπουργείο Εθνικής Άμυνας, θα είμαστε εδώ, προκειμένου να σας βοηθήσουμε, να σχεδιάσουμε τις ανάγκες που θα υπάρξουν είτε σε κατασκευαστικές εταιρείες, είτε σε εταιρείες αμυντικού υλικού, είτε σε εταιρείες τροφοδοσίας. Για αυτές τις ημέρες προετοιμαζόμαστε και για αυτό έχουμε μία στενή συνεργασία με τις διπλωματικές μας αρχές, οι οποίες έχουν λάβει συγκεκριμένες εντολές από την κυβέρνηση να υπηρετήσουν τις ελληνικές επιχειρηματικές ανάγκες.\nΝομίζω ότι τα προβλήματα τα οποία έχουν δημιουργηθεί τα τελευταία χρόνια με την κρίση έχουν να κάνουν κυρίως με το θέμα της βαριάς φορολόγησης, στην οποία δεν μπορούν να ανταποκριθούν πάρα πολλές ελληνικές επιχειρήσεις. Επειδή και εγώ προέρχομαι από επιχειρηματική οικογένεια ξέρω ότι πολλές επιχειρήσεις δεν άντεξαν, πολλές επιχειρήσεις έκλεισαν και πολλοί άνθρωποι έχασαν τη δουλειά τους. Όμως η ανάπτυξη η οποία έρχεται θα μας δώσει τη δυνατότητα και σε αυτό τον τομέα να μπορέσουμε να κάνουμε σοβαρές παρεμβάσεις. Η αύξηση του ΑΕΠ, η επανεκκίνηση τομέων της οικονομίας θα βοηθήσει την ελληνική οικονομία να οδηγηθεί σε αυτό που όλοι περιμένουμε, στη μείωση της φορολογίας και στη δημιουργία κινήτρων.\nΚίνητρα όμως υπάρχουν μέσω της αμυντικής βιομηχανίας. Το Υπουργείο Εθνικής Άμυνας, πέραν της δραστηριότητας στον τομέα των εξοπλισμών και στον τομέα της αμυντικής διπλωματίας, έχει και το μεγάλο κομμάτι της εκμετάλλευσης της ακίνητης περιουσίας που έχουν οι Ένοπλες Δυνάμεις.\nΌταν ανέλαβα και ζήτησα να μου φέρουν τα στοιχεία για την περιουσία των Ταμείων, ανακάλυψα ότι τα Ταμεία των ελληνικών Ενόπλων Δυνάμεων έχουν μια περιουσία της τάξεως των 34 δισεκατομμυρίων ευρώ. Τριάντα τέσσερα δισεκατομμύρια ευρώ, τα οποία απέδιδαν στις ελληνικές Ένοπλες Δυνάμεις και στον προϋπολογισμό μας 1.100.000 ευρώ. Ολόκληρα νησιά, παλιά στρατόπεδα, αεροδρόμια, περιοχές σε καταπληκτικούς προορισμούς παρέμειναν ανεκμετάλλευτα. Για το λόγο αυτό πριν από τρεις μήνες ψηφίσαμε ένα νόμο που δίνει τη δυνατότητα εκμετάλλευσης της περιουσίας του Υπουργείου Εθνικής Άμυνας.\nΠαλιότερα χρησιμοποιούνταν προκειμένου ο κάθε υπουργός να κάνει την πολιτική του με τους δημάρχους. Να παραχωρήσει ένα στρατόπεδο στο δήμαρχο, ο δήμαρχος να ψηφίζει τον υπουργό ή το κόμμα του και όλα αυτά εις βάρος της περιουσίας του ελληνικού λαού, αλλά και των ίδιων των Ταμείων του Υπουργείου Εθνικής Άμυνας.\nΨηφίστηκε λοιπόν ένας νόμος, ο οποίος δίνει τη δυνατότητα σε κάθε περιουσιακό στοιχείο που ανήκει στα Ταμεία των Ενόπλων Δυνάμεων να δίνεται προς εκμετάλλευση για 100 χρόνια με ένα μίνιμουμ ενοίκιο της τάξεως της 5% επί της αντικειμενικής αξίας το χρόνο. Αυτό θα κατοχυρώνεται με έναν ηλεκτρονικό διαγωνισμό με το περίφημο «e-bid» το οποίο λειτουργεί σε όλες τις χώρες του κόσμου πλην της Ελλάδος μέχρι τώρα και μέσα σε 15 ημέρες δημόσιας διαβούλευσης και επτά ώρες διαγωνισμού θα κατοχυρώνεται η ενοικίαση του συγκεκριμένου χώρου που μπορεί να έχει την υποστήριξη και εδώ θα είναι και το επιχειρηματικό ενδιαφέρον του fast track που μπορεί να εξασφαλιστεί με την κατασκευή των βασικών έργων και τις αδειοδοτήσεις εκ μέρους του Μηχανικού του Στρατού, δηλαδή της παλιάς ΜΟΜΑ, της σημερινής ΜΟΜΚΑ.\nΑυτό σημαίνει ότι μπορούμε με πολύ γρήγορες διαδικασίες ολόκληρες περιοχές οι οποίες μέχρι τώρα ήταν εγκαταλελειμμένες να τις κάνουμε περιοχές τουριστικού ενδιαφέροντος. Μία ιδέα που υπάρχει αυτή τη στιγμή είναι το αεροδρόμιο της Νέας Καβάλας, κοντά στη Θεσσαλονίκη, να μπορεί να γίνει ένα αεροδρόμιο cargo, το οποίο θα αποτελεί την πύλη εισόδου - εξόδου προς χώρες της Ανατολής. Την καλοκαιρινή περίοδο να είναι η είσοδος για τουρίστες με τελωνειακές διευκολύνσεις από την πλευρά της Ελλάδος σε μία διμερή συμφωνία, όπως για παράδειγμα με τη Ρωσία, αλλά και τη χειμερινή περίοδο να είναι ένα αεροδρόμιο το οποίο θα μπορεί να χρησιμοποιηθεί για τις εξαγωγές των προϊόντων ιδιαίτερα της βορείου Ελλάδος.\nΟλόκληρα στρατόπεδα τα οποία βρίσκονται εδώ κοντά μας, κάποια από αυτά μπορεί να δοθούν προς κοινή ωφέλεια, κάποια άλλα όμως μπορούν να χρησιμοποιηθούν προκειμένου να γίνουν επιχειρηματικές δραστηριότητες ή θεματικά πάρκα. Βρισκόμαστε σε μία περιοχή που παράγει πολιτισμό, βρισκόμαστε κοντά στο Άγιο Όρος, στο θρησκευτικό μας τουρισμό, βρισκόμαστε κοντά σε ιστορικά μνημεία. Σε όλες αυτές τις περιοχές θέλω να σας καλέσω να συζητήσουμε μαζί και να δούμε τη δυνατότητα που έχουμε ώστε να τις αξιοποιήσουμε με τον καλύτερο τρόπο.\nΤο ίδιο συμβαίνει με τις τοπικές επιχειρήσεις σε σχέση με τις Ένοπλες Δυνάμεις. Οι εντολές που έχουν δοθεί, είναι οι Μονάδες των Ενόπλων Δυνάμεων να απευθύνονται για τις προμήθειές τους σε τοπικές επιχειρήσεις, βεβαίως μέσα στο πλαίσιο της οικονομικής προσφοράς που πρέπει να είναι απόλυτα λογική σε σχέση με τις τιμές που έχουμε από άλλες περιοχές. Αυτό σημαίνει ότι έχουμε τη δυνατότητα να συνεργαστούμε και οι Ένοπλες Δυνάμεις να αποτελέσουν τον πόλο προώθησης όλων αυτών των προϊόντων.\nΤέλος, στο θέμα του προσωπικού. Το προσωπικό των Ενόπλων Δυνάμεων, όπως ξέρετε χωρίζεται σε δυο μεγάλες κατηγορίες, στα μόνιμα στελέχη, αξιωματικούς, υπαξιωματικούς, στους ΕΠΟΠ, στις γυναίκες και στους άνδρες των Ενόπλων Δυνάμεων που υπηρετούν την πατρίδα μας με επαγγελματικό τρόπο, αλλά και στους στρατευσίμους. Οι στρατεύσιμοι είναι τα παιδιά μας, τα αυριανά στελέχη σας. Θέλω να ανοίξουμε ένα διάλογο από αυτό εδώ το βήμα. Τα παιδιά αυτά τα οποία υπηρετούν τη θητεία τους 9, 12 ή 15 μήνες, ανάλογα στο πιο Όπλο υπηρετούν, να έχουν τη δυνατότητα κατά τη διάρκεια της στρατιωτικής τους θητείας να μπορούν να απολαμβάνουν μίας εκπαίδευσης που θα τους βοηθήσει αργότερα στην επαγγελματική τους αποκατάσταση.\nΉδη είμαστε έτοιμοι να υπογράψουμε μία μεγάλη συμφωνία με τη Microsoft που θα δώσει τη δυνατότητα στους στρατεύσιμους να παίρνουν πτυχίο επαγγελματικής κατάρτισης στους υπολογιστές, οι νεοσύλλεκτοι που δεν έχουν μέχρι τώρα καμία εκπαίδευση πάνω σε αυτόν τον τομέα, ή στα μόνιμα στελέχη μας ώστε να μπορούν να παίρνουν εξειδίκευση.\nΑυτό θα επεκταθεί και σε άλλους τομείς, δηλαδή στην επαγγελματική κατάρτιση των στρατεύσιμων σε ειδικότητες που θα τις χρειαστούν για την αυριανή τους μέρα. Χειριστές βαρέων μηχανημάτων, νέα παιδιά που έχουν σπουδάσει μηχανικοί, αρχιτέκτονες θα μπορούν να εργαστούν στη ΜΟΜΚΑ. Τεχνολόγοι, ηλεκτρολόγοι και άλλοι που θα μπορούν μετά το πέρας της θητείας τους να έχουν μία επαγγελματική πιστοποίηση για να μπορούν αύριο να εργαστούν.\nΣε αυτό τον τομέα θέλουμε τη συμβολή του ιδιωτικού τομέα, θέλουμε δηλαδή να συνεργαστούμε και μέσα από τη θητεία αυτών των νέων παιδιών μαζί με τις επιχειρήσεις να ετοιμάζουμε τα στελέχη του μέλλοντος. Αυτό θα φέρει ακόμα πιο κοντά τον ελληνικό λαό και την επιχειρηματικότητα.\nΘέλω να σας διαβεβαιώσω ότι όταν ξεκινήσαμε, ιδίως με τις κρατικές βιομηχανίες και με τους συνδέσμους αμυντικού υλικού, αυτή την προσπάθεια σε όλο τον κόσμο και ιδιαίτερα σε τρίτες χώρες, δεν περιμέναμε ότι τα αποτελέσματα θα είναι τόσο γρήγορα. Πράγματι, τα αποτελέσματα ήταν καταπληκτικά. Οι συνέργειες που μπορεί να υπάρξουν μπορεί να ανοίξουν νέους ορίζοντες για όλες τις επιχειρήσεις και όχι μόνο της αμυντικής βιομηχανίας.\nΓια την ΕΛΒΟ, που απασχολεί ιδιαίτερα τη Θεσσαλονίκη, θέλω να σας πω ότι κάνουμε μία πολύ μεγάλη προσπάθεια. Όπως ξέρετε, η ΕΛΒΟ βρίσκεται αυτή τη στιγμή στον εκκαθαριστή. Η ΕΛΒΟ δεν πρέπει να κλείσει, πρέπει να είναι εκείνη η βαριά αμυντική βιομηχανία που σε συνεργασία με άλλες επιχειρήσεις θα αποτελέσει τον πυλώνα της ανάπτυξης της βορείου Ελλάδος. Ήδη έχουμε έρθει σε επαφή με αρκετές επιχειρήσεις του εξωτερικού που ενδιαφέρονται να μπουν στην ελληνική αγορά, κυρίως για να πιστοποιήσουν με πιστοποιητικό της Ευρωπαϊκής Ένωσης και του ΝΑΤΟ προϊόντα που παράγουν σε άλλες περιοχές. Ελπίζω ότι η εξέλιξη θα είναι θετική και θα αφορά και την ΕΛΒΟ.\nΌμως, δεν μπορεί να γίνει καμία ανάπτυξη αν δεν εμπλακείτε και εσείς. Γιατί η ανάπτυξη σε αυτές τις βιομηχανίες μπορεί να συμπαρασύρει εκατοντάδες επιχειρήσεις γύρω από αυτήν που θα μπορέσουμε με συνέργειες να προχωρήσουμε. Το ίδιο ισχύει και για τα Ελληνικά Αμυντικά Συστήματα, το ίδιο ισχύει για την ΕΑΒ, όπου και εκεί μπορούμε να δούμε συνέργειες, είτε αυτές οι επιχειρήσεις να έρθουν κοντά σε εσάς είτε εσείς να πάτε κοντά σε αυτές. Ήρθε η ώρα πλέον να παράξουμε ξανά ελληνικό αμυντικό υλικό. Ήμασταν οι πρώτοι οι οποίοι πλασάραμε στη διεθνή αμυντική αγορά προϊόντα τα οποία ακόμα αποτελούν παραδείγματα και λόγω της οικονομικής κρίσης και της αποβιομηχάνισης της χώρας κάναμε πίσω. Ήρθε ή ώρα να κάνουμε μπροστά.\nΘέλω να σας διαβεβαιώσω ότι το Υπουργείο Εθνικής Άμυνας, οι Ένοπλες Δυνάμεις θα είναι δίπλα σας, θα είναι μαζί σας. Μπορούμε να δουλέψουμε μαζί για το καλό της πατρίδας μας, για το καλό των παιδιών μας.\nΝα ευχαριστήσω την Υφυπουργό Μακεδονίας - Θράκης που είναι εδώ και να σας διαβεβαιώσω ότι οι Ελληνικές Ένοπλες Δυνάμεις σέβονται τη δουλειά που κάνετε και σας ζητούμε να έρθετε μαζί μας να προχωρήσουμε για να χτίσουμε ένα καινούργιο μέλλον για την πατρίδα μας.\nPosted by : Ο Στρατηγός Άνεμος at 6:16 μ.μ.


O δρόμος για χιλιάδες followers στο ίντερνετ είναι στρωμένος σε σέξι ατυχήματα | "Ενδείξεις-Αποδείξεις"\nO δρόμος για χιλιάδες followers στο ίντερνετ είναι στρωμένος σε σέξι ατυχήματα\nGamer ξέχασε (;) την κάμερα της ανοιχτή… Στο μυαλό των περισσότερων σαραντάρηδων τα video games είναι συνυφασμένο με τους nerds. Βέβα...\nGamer ξέχασε (;) την κάμερα της ανοιχτή…\nΣτο μυαλό των περισσότερων σαραντάρηδων τα video games είναι συνυφασμένο με τους nerds. Βέβαια στους τριαντάρηδες αλλάζει κάπως αυτό αφού ένα κάψιμο με κάποιο παιχνίδι στον υπολογιστή σχεδόν όλοι το έχουν φάει. Αυτά για τους άνδρες γιατί στις γυναίκες άνω των 30 η έννοια του gaming είναι σχεδόν άγνωστη. Όχι όμως για τις πιο πιτσιρίκες.\nΜάλιστα κάποιες κοπελιές που σου έχουμε παρουσιάσει παλιότερα δίνουν και μεγάλη χαρά στους ιντερνετικούς συμπαίκτες τους με τις εμφανίσεις τους. Και τα λίγα ρούχα που φοράνε. Κάτι τέτοιο συνέβη και στην Nova Patra, μια πολύ γνωστή gamer από τον Καναδά που καταπιάνεται με το παιχνίδι Heartstone.\nΌπως δείχνει το βίντεο το κορίτσι ξέχασε (;) την κάμερά της ανοικτή και μετά το gaming session. Έβγαλε τα ρουχαλάκια της και πέρασε κάποιον ποιοτικό χρόνο με τον εαυτό της. Μόνη της, όχι στο σαλόνι της αλλά μπροστά στon υπολογιστή της. Όπως καταλαβαίνεις από τη στιγμή που έγινε η φάση έχει τρελαθεί στους followers!\nΗ συζήτηση στο ιντερνέτ έχει ανάψει για το αν έγινε ή όχι επίτηδες. Αλλά η αλήθεια να λέγεται: ωραίο θέαμα αλλά πολύ στημένο θέαμα μας φάνηκε εμάς.\n"Ενδείξεις-Αποδείξεις": O δρόμος για χιλιάδες followers στο ίντερνετ είναι στρωμένος σε σέξι ατυχήματα